Чегарада саргардонлик давом этмоқда\nИлк суҳбатдошимизнинг исми Муҳиддин. У Марказий Осиë халқларининг доимий муаммоси бўлиб келаëтган чегара масаласи ҳақида гапирди.\nМуҳиддин: Борди-келди энди айтсам¸ ҳамма нарсани пул ҳал қилаяптида. Мана шу Зафаробод томондан Айний совхози бор. Беш кишини ушлашибди. Бир миллион бериб чиқиб кетишибди иккитаси. Қолганлари суд бўлади деб кутиб ўтиришибди.\nОзодлик: Ким ушлаган?\nМуҳиддин: Ўзбекистон чегарачилари.\nОзодлик: Булар чегарани ноқонуний кесиб ўтганда.\n- Энди чегарани борку¸ чегара деганда булар халқни ўртада сарсон қилаяптида. Чегарадан ўтган нарсаларни ҳисобласангиз¸ у ëқдан бу ëққа КамАЗ-КамАЗ юклар ўтиб кетаяпти. Чегарани буздинг¸ деб бечора халққа азоб бераяпти бу ахмоқлар. Шапский деган жой бор. Ўша ерда ҳозир таксистлар рол ўйнаяпти. Тожикистоннинг одамлари боради. Таксистлар чегарадан бу томонга ўтиб туради. Солдатларнинг ëнига клиентлар бормайди ҳам. Таксистларнинг ўзлари юкни олиб келади. Солдатларнинг ўзи ўтиргизиб қўяди Янгиерга¸ бу ëғи Гулистон¸ бошқа жой кетаверади. Клиент 5000 сўм таксига беради. Таксилар солдатларга 1000 сўм берса керак. Яшаши керакку солдатлар ҳам¸ бошқалар ҳам. Ҳозир биласизку осон эмас. Ойлик йўқ ҳеч қаерда. Тожикистондаку умуман ойликнинг дараги йўқ. Айтмоқчи бўлаëтганим Леопольд мултфилмини кўрганмисиз? Сичқонларга “Давайте жить дружно” дейдику. Мен ҳам атрофдагиларга шундай деб айтай дейманда¸ дейди Муҳиддин.\nТожикистоннинг Панжакент туманидан қўнғироқ қилган ўқитувчи Каримбой ака ҳам чегара муаммосидан гап очди. Унинг айтишича¸ турмуш ўртоғи 2002 йилдан бери Ўзбекистонга ота-онасини кўришга бора олмаяпти.\n- Мен Ўзбекистоннинг Самарқанд вилоятига чегара жойда яшайман. Менинг хотиним Ўзбекистондан. Самарқанд вилоятидан. Бизни умуман ўтказмайди. Нима сабабданлигини билмайман ҳайронман. Олти-етти йилдан бери хотиним ота-оналариникига бора олмайди¸ кўрмайди. Шунақа сарсончиликда. Ўзбекистон Тожикистон келишмовчилиги халққа зарар бўлдида. Турмуш ўртоғим мактабда ўқитувчи бўлиб ишлайди. Мен ўзим ҳам ўқитувчи бўлиб ишлайман. Хотиним мана 2002 йилдан бери бора олмайди. Олдинлари ўтиб борарди¸ ҳозир умуман маҳкамланган. Тойлоқ туманидан телеграмма келган тақдирда боради. Бориш керак. Лекин Тойлоқ туманидан бу ëққа ўтказмайди. Турмуш ўртоғим ҳисобдан чиқарилган. На Ўзбекистон граждани¸ на Тожикистон. Ўзбекистон президентига айтмоқчиманда. Электр энергияси бўйича келишмаяпти. Мана Роғун масаласида ҳам шундай. Бизнинг Панжакент тумани билан Самарқанд вилояти умуман қуда-анда бўлиб кетган. Ҳозир бизларга тушган келинчаклар Ўзбекистонга борса¸ қувиб юбораяпти. Менинг битта қариндошим ўша ëққа тушган. Иккита боласи билан “Паспортинг йўқ экан. Тожикистон фуқаросисан” деб қувиб юборипти. Ўзбекистон президенти бу масалада келишса бўлмайдими. Қуда-андачилик бўлаяпти. Ўтишимиз қийин бўлиб қолди¸ дейди Каримбой ака.\n"Маърифатли бойлар йўқ¸ порахўрлар бор..."\nЯкшанба куни эфирга узатилган "Қурултой" дастурига муносабатлар келишда давом этмоқда. Асли ўзбекистонлик бўлган Улуғбекнинг фикрича¸ буунги кунда Ўзбекистонда маърифатли бойлар йўқ.\n- Менинг айтмоқчи бўлганим шу эдики¸ Ўзбекистонда бир пайтлар¸ кеча ҳам тарихчи акалар айтди¸ биламизки¸ Ўзбекистонда аввал ҳам кўп бойлар бўлган эди. Ҳақиқатан маърифатли бойлар жуда катта ишлар қилишган. Тарихдан ҳаммамиз биламиз. Менинг айтмоқчи бўлганим шуки¸ бугунги кунга келиб ундай бойлар йўқ. Энг катта сабаби Сталиннинг репрессиялари бўйича кўпи қатағон бўлиб кетган. Мен бундан беш-олти йил аввал Ўзбекистонда бўлган пайтимда ҳам ҳозирги Ўзбекистондаги бойларни бой деб атамаганман. Уларни коррупционер порахўрлар деб биламан. Бой бўлиш осон нарса эмас. Менинг фикримча¸ бой дегани бу калласи яхши ишлайдиган¸ тафаккури яхши ишлаб ўзининг ҳалол кучи билан бой бўлган одамлар. Мана Европаларда¸ бошқа ривожланган мамлакатларда шундай бойлар бор. Биздагилар бундай бойлар эмас. Булар коррупционер¸ солиқ¸ прокуратура. Бизнес секторидагилар ҳам давлат билан қоришиб кетган. Шуларга пора бериб¸ топганидан озгина едириб турмаса¸ булар ҳам бойимайди. Агар тўлақонли бизнесга йўл берилса¸ унинг учун демократия бўлиши керак¸ шунда жуда-жуда зўр бойлар чиқади биздан. Бугунги кунда бунга ҳеч қанақа имконият йўқ. Яқинда олигархлар қамалди¸ ундоқ¸ бундоқ деган гаплар бўлаяпти. Бу репрессив тузумнинг яна бир саҳна кўринишларидан бири. Бунинг ҳеч ажабланадиган жойи йўқ¸ дейди Улуғбек.\nТарихингдир минг асрлар¸ичра яксон ўзбегим...\nНавбатдаги суҳбатдошимиз шоиртабиат йигит экан. Расман бўлмаса ҳам ўзини мухолифат сафида деб ҳисоблайдиган бу йигит бизга ўз машқларидан бир парча ўқиб берди.\n- Мен исмимни айтишим шартмасдир. Шуни айтмоқчиманки¸ мен сизларнинг сафларингизга қўшилмоқчиман. Мен машҳур Дадахон Ҳасан¸ Юсуф Жуманинг мухлислариданман. Улар тарафидаман. Уларга доим омад тилайман. Шу кишиларга ўхшаб юришни бир умр истаган бўлардим. Мен ҳам ижод қиламан¸ қўлдан келганча шеърлар ëзаман.\nОзодлик: Сиз ҳозир мухолифатга қўшилмоқчисиз, шундайми?\n- Шунақа. Мен ўзимни мухолифат сафида деб ҳисоблайман расман бўлмаса ҳам. Мен бир бандини ўқиб бера оламан холос. Бу Эркин Воҳидовнинг шеърига ўхшатма. Ўзимнинг шеърларим ҳам бор. Лекин айни пайтда топганим шу бўлди.\nИчра яксон ўзбегим.\nСенга қондош минг мусибат¸\nЧексиз армон ўзбегим.\nБугун сарсон ўзбегим.\nҲозир шуни топа олдим холос. Қолган варақларим ичкарида. Юсуф Жумага атаб шеър ëзганман. Шуни ўқиб берсам бўладими?\nОзодлик: Бўлади¸ марҳамат.\nМададкорим бўлинг, сизга ўхшайин¸\nДиллардан ечайин зангли қулфни¸\nШеърингиз хумори тутар кун сайин¸\nХалқимга кўрсатай янги Юсуфни.


Насруллохон ибн Амир Ҳайдар\n(1806-йил 1-июн – 1860-йил 21-сентабр)\nМанғитлар сулоласидан бўлган Бухоро амири. Отаси Амир Ҳайдар ҳукмронлиги даврида Қаршида ҳокимлик қилган. 1826-йили Амир Ҳайдар вафот этгач бир неча ой мобайнида Насруллонинг икки акаси - Ҳусайн ва Умар алмашинилди. Биринчиси заҳарланди, иккинчиси эса ўлдирилди. Шу йили (1826) Амир Ҳайдарнинг учинчи ўғли шавқатсизлиги учун “Амири қассоб” лақабини олган Насруллохон тахтга ўтирди. Акалари ўлимидан кейин тахтга ўтирган Насруллохон қисқа вақт ичида тахтга даъво қилиши мумкин бўлган авлодларидан барчасининг баҳридан ўтади. У қўшинларига таянган ҳолда ўзбек феодал зодогонларини беаёв қира бошлади. У ер эгаларининг мол-мулки ва ерларини мусодара, ўзларини бадарға қилиб, ўлдиртириб юборди. Бу борада унинг энг яқин ёрдамчиси раис Раҳмонбеди Ниёз эди. Насруллохон ўз ҳукмронлиги даврида ислом шариати кўрсатмалари амал қилган. Насруллохон жасур ва довюрак киши бўлганлиги боис унга “Баҳодир, Ботир” унвонлари берилган. Насруллохон давлат ҳокимятини мустаҳкамлаш мақсадида уруғ ва қавм бошлиқлари бўлган кўплаб амалдорларни қуйи табақалардан чиққан ёш ва ғайратли кишилар билан алмаштирди. 1837-йилда ҳарбий соҳада ислоҳатлар ўтказиб, ўз қўшининг жангавор ҳолатини яхшилайди. Ҳар бири 800 кишидан иборат 50 та сарбозлар булуклари ва 250 кишилик тўпчилар гуруҳи ташкил қилинган. Мунтазам пиёда қўшининг сони 40 минг кишидан ортиқ бўлган. Насруллохон Хива ва Қўқон хонликларини Бухоро атрофида бирлаштиришда урунган. Мамлакатнинг ҳудудий яхлитлигини тиклаш учун 1840-42-йиллари Қўқон хонлари томонидан тортиб олинган Хўжанд, Ўратепа, Тошкент, Жиззах ва Зоминни Бухоро амирлигига қайтарди. Фарғона водийси уламоларининг талаби билан 1842-йили Қўқонга юриш қилиб хонлик ҳудудини эгаллаган. Бироқ у Қўқон хони Муҳаммад Алихонни қатл қилиш билан чекланмасдан, унинг онаси (Нодирабегим)ни ҳам ўлдиради. Насруллохон томонидан Қўқонга Иброҳим парвоначи манғитнинг ноиб қилиб қолдирилиши салбий оқибатларга ҳам олиб келган. Ноиб маҳаллий аҳолига зулм ўтказиб, солиқларни кўпайтирди. Натижада, тез орада Қўқон қўлдан кетади. 1843-йилда Насруллохон Марвни ҳам Бухорога бўйсунтиради. Шунингдек, Насруллохон қўшини 20 йилда олиб борган 32 та ҳарбий юришидан сўнг 1856-йилда Шаҳрисабзни узил-кесил эгаллаган. Шаҳрисабз марказий ҳокимятга бўйсунгач, у сулҳ рамзи сифатида маҳаллий ҳукмдор - Искандар Валломанинг синлиси Кенагасхонимга уйланган.\nНасруллохон ҳукмронлик қилган йиллар Туркистон минтақасида Россия Англия манфаатлари ўзаро тўқнашган давр ҳисобланади. Унинг даврида Насрулло томонидан Бухорода Қози Ҳасанхўжа, Олимжонбой, Эшони Пир, Мирзо Убайд, Исмоилхўжа (1829), Али Чубин, Мирзо Абдулғаффор, Тожиддин мадрасалари (1860) қурилди. Халифа Худайдод меъморай мажмуаси якунланди(1855). Насруллохон Бухорода дафн этилган.


«Кўчирмакашлик»лик иллатига зарба берган ЎзАга раҳмат! - Уч илдиз\n«Кўчирмакашлик»лик иллатига зарба берган ЎзАга раҳмат!\nЭски мақолга янги тўн: шармандага шаҳар кенг, кўчирмакашга интернет, дейди\nДониш домла «ПАБЛИК РИЛЕЙШНЗ ВА МАТБУОТ ХИЗМАТЛАРИ» деб номланган ўқув қўлланмасини «Кўчирмакашлик» қилиб ёритган http://www.trif.uz/article_view.php?id=33 сайтидаги ҳамкасбларига гап таъсир қилмаётганига ҳайрон қолиб.\nЎзАда ёритилган қуйидаги мақола ҳам Журфак талабалари учун амалиёт сабоғидир, деб қўшиб қўяди Дониш домла.\nЁхуд «Sputnik» ва бошқа сайтларнинг тайёр материалларни кўчириб босаётгани, манбани кўрсатишни истамаётгани хусусида\nБу одат халққа ўз сўзини айтиш, жамоатчилик фикрини шакллантириш, керак бўлса, бир қадам олдинда юриб одамларни ортидан эргаштириши керак бўлган оммавий ахборот воситаларида рўй бераётган бўлса-чи? Минг афсуски, бу «жараён» ҳамон давом этмоқда.\nБундай ҳолатлар авваллари газеталарда кўпроқ кузатиларди. Абзацлари алмаштирилган ҳолда бошқа муаллиф исми шарифи билан эълон қилинган мақолаларимизга боқиб меҳнатимизга ачинган ҳолларимиз кўп бўлган. Энди бу борада «улоқ» интернет нашрларга тегди.\n«Sputniknews-uz.com». Бу сайт ижтимоий тармоқларда қилаётган чиқишларида «Спутник ҳеч ким айтмаганини айтади», деган иборани бот-бот ишлатади. Бу қанчалик ҳақиқат?\nЎтган ҳафтада ЎзАда «Сенатда оилавий маросимлар билан боғлиқ қарор қабул қилиндими?» сарлавҳали материал эълон қилинди. Айнан шу материал «Sputniknews-uz.com»да ҳам эълон қилинган. Бироқ манба кўрсатилмаган.\n«Сенатда Омбудсман ҳисоботи эшитилди» сарлавҳали материал бўйича ҳам шу фикрни айтиш мумкин.\nЎзАда эълон қилинган «Сенат ялпи мажлисида «Ўзбекистон Республикаси Давлат хавфсизлик хизмати тўғрисида»ги қонун кўриб чиқилади» сарлавҳали ахборот эълон қилинди. Бу ахборотни гарчи Ўзбекистон Республикаси ҳукумат портали аниқ манбасини, яъни ЎзАни кўрсатган ҳолда эълон қилган бўлса ҳам, «Sputniknews-uz.com» мазкур портални манба сифатида кўрсатган. Ҳолбуки, бу портал ўзи ахборот тайёрлаб тарқатмайди.\n«qalampir.uz» сайти ҳам мазкур материални манбасидан кўз юмган ҳолда кўчириб босган. «Uzreport.uz» ҳам бундай камчиликдан ҳоли эмас.\nҲолбуки, мазкур сайтларда ишлаётган ҳамкасбларимиз битта ахборотни тайёрлаш учун қанча меҳнат қилинишини яхши билади. Тегишли жойга етиб бориш, мажлисда ўтириш, мутахассис билан гаплашиш, олинган маълумотлар асосида долзарб материал тайёрлаш… Албатта, анча вақт, куч сарфлашга тўғри келади.\nТайёр материални кўчириб босиш, бошқача айтганда ўзлаштириб ўз номидан эълон қилиш бировнинг меҳнатини оёқости қилишдан бошқа нарса эмас.\nМатериалларидан фойдаланишда манбасини кўрсатиш маданиятини «daryo.uz», «darakchi.uz»дан ўргансангиз ёмон бўлмасди.\nNext story Илмий-амалий конференцияга марҳамат!


1. Истанбул террори тезкор тафсилоти: Ўзбек террорист дейишгани қозоқ шиппак тижоратчиси бўлиб чиқди!\n3. Улфат Қодиров Туркиядаги 123 та хорижлик элчидан энг тажрибалиси!\nЎзбекистоннинг Туркиядаги фавқулодда ва мухтор элчиси Улфат Қодиров Анқарада фаолият олиб бораётган 123 давлатнинг элчилари орасида энг тажрибалиси экани маълум бўлди.\n4. Бугун Ўзбекистон ва Туркия ўртасида дипломатик муносабатлар ўрнатилганига 25 йил тўлди!\n5. Мирзиёев Эрдоған билан учрашади\nБу учрашув доирасида 20 дан ортиқ янги келишувлар имзоланиши борасида икки тараф иш олиб бораётгани билдирилди.\n6. Turkish business is again in Uzbekistan\n7. Туркия Бош вазири ўринбосари Туғрул Туркеш Тошкентга келади\n24-25 май кунлари Тошкентда Ўзбекистон-Туркия Ҳукуматлараро қўшма иқтисодий комиссияси йиғилиши бўлиб ўтади.\n8. Uzbekistan and Turkiye: developing business to strengthen brotherhood ties\n9. Генри Киссинжер: "Биласизми, биз Америка ўлароқ нега кучлимиз? Биз кўплаб мамлакатлардаги ватан хоинларини қаҳрамонларга айлантирамиз!"\nТуркияда ўтган йили давлат тўнтариши қилишга уринган FETÖ террорчи гуруҳи пешвоси Фетҳуллаҳ Гюлен ҳам айнан шундай АҚШ ҳимояси остидаги “қаҳрамонлардан” ҳисобланади.\n10. Юртимиз туризм агентликлари Истанбулда Ўзбекистон тақдимоти ўтказишди\nTÜRSAB Бош марказида ташкил этилган тадбирда Ўзбекистон билан ҳамкорлик қилиш истагида бўлган Туркия саёҳат агентликлари бирлашмаси таркибига кирувчи агентликлар вакиллари иштирок этдилар.\n11. Uzbekistan cancels visa for citizens of Turkiye, South Korea, Japan and 4 more countries…\n12. Элчи Алишер Аъзамхўжаев: Бир йилда Туркияда уч минг ишбилармон билан учрашдим...\nТуркиянинг “Дунё” газетаси доимий рукни бўлган “Анқара суҳбатлари” доирасида Ўзбекистоннинг Туркиядаги фавқулодда ва мухтор элчиси Алишер Аъзамхўжаевдан Turkiyeden-mustesar-istiyoruz-haberi-423220">интервью олди.\n13. Туркиядан Шавкат Мирзиёевга "Марказий Осиёда йилнинг давлат арбоби" мукофоти!\nТанловда, катта жюри ҳайъати томонидан танлаб олинган, турли соҳаларда Туркиянинг, Туркий дунёнинг ва жаҳоннинг ривожи учун ҳисса қўшган давлат ва жамоат арбоблари тақдирландилар.\nЖамият 08.02.2019 518


“Зарафшон текстиль”да Истиқлол байрамигача 1000 иш ўрни яратилади » Иштихон овози газетаси\nЯқинда иш бошлаган тикувчилик фабрикасида 500 нафар хотин-қизлар бандлиги таъминланди. 95 турдаги трикотаж маҳсулотлари ишлаб чиқарилмоқда, бир кунда 45 минг дона тайёр маҳсулот савдога чиқарилади. Айни вақтда мамлакатимизнинг турли ҳудудларидаги яъни Жомбой, Паст-дарғом туманлари, Самарқанд шаҳридаги ва Хоразм ,Бухоро, Тошкент вилоятидаги дўконларга жўнатилмоқда.\nТикилаётган маҳсулотларнинг сифати кун сайин ошмоқда,бу ўсиш сурати тезлигини кўрсатаётир. Тикувчиларнинг маҳорати ҳам кўзга ташланмоқда. Бу эса ўз навбатида экспортга ҳам имкон яратилаяпти демакдир. Россия, Польша, Чехия, Украина каби хорижий давлатлар билан шартномалар имзоланган. Шу ойнинг охиригача фабрика тўлиқ қувват билан ишлайди, 1000 нафар хотин-қизлар ишли бўлишади, - дейди “Зарафшон текстиль” МЧЖ кадрлар бўлими бошлиғи Баҳодир АбБОСОВ.\nКадрларни тайёрлаш, уларнинг маҳоратини ошириш энг асосий мақсаддир. Шунинг учун олийгоҳларни битирган ёшларни ишга қабул қилиш ва қайта тайёрлашга ҳам эътибор қаратилаётир. Бугун замонавий тикув машиналарини тўғри бошқарадиган ҳар томонлама билимли ёшлар зарур.


Тожикистонда 3 ёшли набирасини тириклайин кўмган аёл судланмоқда\nТожикистоннинг Хатлон вилояти прокуратураси бувиси томонидан уч ёшли болакайнинг ўлдирилиши билан боғлиқ шов-шувли жиноий иш терговини якунлади. «Қотиллик» моддаси бўйича очилган Жиноий иш судга юборилди, дея 4 декабрь куни вилоят прокуратурасидаги манба маълум қилди.\nҲодиса 12 сентябрь куни Абдураҳмон Жомий туманидаги Ифтихор жамоатидаги Навобод қишлоғида юз берди, 58-ёшли Хожарой Ашурова ўз набираси Беҳрузжони аввалига бўғиб қийнаган, сўнг тупроққа кўмиб юборган.\n«Сўроқ вақтида Хожарой Ашурова нафақат уйда, балки одамлар олдида ҳам доимий равишда жанжаллашиб келган келини Гулсанам Боймуродовани ёқтирмагани боис набирасини ўлдирганини тан олди», - деди манба.\nБеҳрузжоннинг онаси Гулсанам Боймуродова ўғлини ўлдирган қайнонасини кечирганини айтди. «Мен эрим билан ажрашиш ниятим йўқ, бироқ бу уйда яшай олмайман. Бу ердаги ҳамма нарса менга Беҳрузжонни эслатади», - дейди келин. Фожиадан сўнг Гулсанам отасининг уйига қайтиб келди. У қайнонаси билан муносабатлари яхши бўлмаганини тасдиқлади. «Бу каби жанжал ва тўполонлар ҳар бир оилада бўлиб туради. Аммо бу жанжаллар боланинг ўлдиришга сабаб бўлиши керак эмас»,- дейди Беҳрузжоннинг онаси.\nЎз бувиси томонидан Беҳрузжоннинг ўлдирилиши Тожикистон аҳолисини даҳшатга солди. Одамлар Хожарой Ашурова набирасини тириклайин кўмганини эшитиб ўзларини йўқотиб қўйишди.\nАшурова набираси чўкиб кетгани тўғрисида хабар берганидан сўнг Беҳрузжоннинг жасадини қидириш бошланди. Қидириш ишларида қишлоқ аҳолиси милиция ходимларига ёрдамга келди, улар каналдан Беҳрузжоннинг жасадини қидиришди. Бироқ жасад мутлақо бошқа ердан топилди – қидирувнинг олтинчи куни маҳаллий чўпон жасадни Махатони қишлоғи яқинидаги жарликдан топди.\n"Милиция ходимлари томонидан ўтказилган оператив-қидирув тадбирлари натижасида Абдураҳмон Жомий туманидаги Ифтихор жамоатидаги қишлоқда истиқомат қилувчи 58 ёшли Хожарой Ашурова тахминан 10.00ларда ўз набирасини тириклайин кўмгани ва бунинг натижасида болакай вафот этгани аниқланди. Болакайнинг жасади олти кундан кейин топилди», - дея хабар берди Тожикистон ИИВ матбуот маркази.\nСуд жараёни яқин кунларда бошланади. Аёл 8 йилдан 15 йилгача озодликдан маҳрум қилиниши мумкин.


"Давлат тили ҳақида"ги Қонун талаблари нега бузилмоқда? - Халқ сўзи\n"Давлат тили ҳақида"ги Қонун талаблари нега бузилмоқда?\n19:30 20 Январь 2019 Жамият\n“ХАЛҚ СЎЗИ ONLINE”. Нурбек Абдуллаев/Наманган. Мамлакатимизда “Давлат тили ҳақида”ги Қонун қабул қилинганига яқинда ўттиз йил тўлади. Ўтган давр мобайнида мазкур ҳужжат асосида қатор ишлар амалга оширилди. Аммо шу билан бирга, бу соҳада ҳали камчиликлар етарли эканлигини ҳеч ким инкор этолмайди. Қонун ижроси юзасидан изчил назорат йўқлиги кўзга яққол ташланмоқда. Наманган шаҳри кўчаларини айлансангиз, бунга яна бир карра ишонч ҳосил қиласиз.\nАйниқса, савдо ва хизмат кўрсатиш шохобчалари атрофидаги эълон, афиша ҳамда реклама панноларида ёзилган матнларни ўқисангиз, кўплаб имловий ва стилистик хатолар, хорижий сўзлардан ноўрин фойдаланиш каби ҳолатларга кўзингиз тушади. Мана, ошхона олдидаги ёзув: “ZAKAZ SHASHLIK”. Бу ўқловдай ҳарфлар уни тайёрлаганларнинг савод даражасидан далолат бериб турибди.\n“Чуст БУЮРУТМА ТАОМЛАРИ” ва “НАХОРГА МАСТАВА” жумлаларидаги хатолар ҳам, ҳеч сўзсиз, пешонангизни тириштиради.\n“ТИЛЛО ДОДА ПАТИР НОН МАРКАЗИ”нинг “ижодкорлари” нима демоқчи эканликларини ўзлари тушунармикинлар?\n“На дизайн, на бадиий дид талабларига жавоб берадиган йўл кўрсаткичларига мутасаддилар эътибор қаратганмиканлар?” деган савол ҳам туғилади. Наҳотки “A. Temur” ўрнига “Amir Temur”, “Boburshox ko’chasi” ўрнига “Bobur shohko‘chasi”, “Hamrox” ўрнига “Hamroh” деб ёзиш кераклигини ҳеч ким англаб етмаган бўлса? Ачинарлиси, давлат тилига бундай эътиборсизлик, бу каби муносабатни, чаласаводлик кўринишларини деярли ҳар қадамда учратиш мумкин.\n— Биз бир неча йилдан бери шаҳар ва туман ҳокимликлари ҳузурида ташқи реклама воситаларининг мазмун-мундарижасини назорат қиладиган комиссия тузилиши зарурлиги ҳақидаги масалани кўтариб келамиз, — дейди “Тасвирий ойина” ижодий уюшмаси бўлими раҳбари Дилшод Мамажонов. — Афсуски, ҳозиргача бу таклиф инобатга олингани йўқ. Оқибатда “Давлат тили ҳақида”ги Қонун талабларининг бузилишига йўл қўйилмоқда.


Сўнгги олинган хабарга кўра бир неча соат бурун ўзбек миршаблари икки нафар французни қўйиб юборишган.\nКейин ҳуқуқ ҳимоячиси Елена Урлаева, ҳаммадан кейин Темур Карпов қўйиб юборилган.\nЎзбекистон ҳуқуқ ҳимоя альянси (ЎҲА) рахбари Елена Урлаевани милиция бўлимида миршаблар қаттиқ калтаклашгани маълум.\nТошкент вилоятининг Бўка туманидаги мажбурий пахта терими юзасидан мониторинг чоғи Елена Урлаевага ҳамроҳ бўлган ва эрталабдан милиция бўлимининг алоҳида хонасида сақланган Темур Карповнинг қисмати не кечгани эса ҳозирча номаълум.\nЕлена Урлаевага қарши шаллақи аёлларни ташлашган, унинг сўзларига кўра бу аёллар унинг сочларини юлишган, телефони ва бошқа буюмларини тортиб олишган.\nТемур Карповнинг онаси Умида Аҳмедова сўнгги соатда ўғлининг қўйиб юборилгани, у билан ҳозиргина дадаси Олег Карпов телефонда гаплашганини айтди.\n«Ҳали Темурнинг ўзи билан гаплашганим йўқ, французларга таржимон эди, бечоралар шокка тушиб қолган бўлишса керак», дейди Умида Аҳмедова\nЎғли Темур Карповнинг йўлда эканини eltuz.com мухбирига билдирган, Умида Аҳмедова ўғлининг ўзбек милицияси қарамоғидаги шаллақи аёлларга талатилмаганидан умид қилади.\n«Қаранг, ука, бу аҳмоклар бир неча соатда Ўзбекситоннинг обрўсини тўкиб бўлишди! Франция ТИВ, элчихона, матбуот ҳаммасини кузатиб турибди» деди у.\nЭслатиб ўтамиз, 6 октябр куни эрталаб милиция ходимлари фотограф Темур Карпов билан бирга Тошкент вилоятининг Бўка тумани пахта даласида,икки нафар француз ва таниқли ҳуқуқ ҳимоячиси Елена Урлаева ҳам ушлаган ва улар ярим кечагача ушлаб турилган эди.\ndata-title="Темур Карпов, Елена Урлаева ва французлар қўйиб юборилди (видео)" data-description="Сўнгги олинган хабарга кўра бир неча соат бурун ўзбек миршаблари икки нафар французни қўйиб юборишган. Кейин ҳуқуқ ҳимоячиси Елена Урлаева, ..." data-image="https://eltuz.com/wp-content/uploads/2016/10/rasm3099.jpg" data-url="https://eltuz.com/asosiy-mavzular/197416/" data-services="facebook,odnoklassniki,twitter,telegram" data-counter="ig">\n«- Бегжонов! Охирги марта қайтараман, чиқар қўлингни! Ҳозир войсковойларни чақираман! Ўзингнинг ҳам, камерадаги сафдошларингнинг ҳам дабдаласини чиқаришади, тушундингми!? Йигитларга ...\n5 феврал 2022\nМОҚ раддияси ортида турган одамлар ва ҳақиқатлар\n29 январь куни Ўзбекистон Миллий Олимпия Қўмитаси (МОҚ) @Eltuz телеграм-каналида бир кун илгари (28 январь куни) чиққан хабарга раддия ...\n«UzAvto Motors» АЖ 9 мартдан автомобиллар нархини 3 фоиздан 21 фоизгача оширганини маълум қилди. Билдирилишича, оддий аҳоли сотиб олиши ...


Қимматли очко бой берилди » Lochinlar.UZ\n» Суперлига » Қимматли очко бой берилди\nҚимматли очко бой берилди\nЎзбекистон Суперлигаси 9-туридан ўрин олган “Навбаҳор” ҳамда “Металлург” жамоалари ўртасидаги баҳс якунланди.\nМазкур баҳсда жамоалар 0:0 ҳисобида нурсиз дуранг қайд этишди.\nУчрашув давомида вакилларимиз қатор имкониятлардан фойдалана билишмади. Ўз навбатида бекободликлар чиройли ҳимояланиб, уч очко эгаси бўлиши ҳам мумкин эди. Лекин вазиятлардан фойдаланишда иккала жамоа вакиллари суст ҳаракат қилишди.\nШундай қилиб, жамоамиз ўз уйида қимматли икки очкони йўқотди.\n"Навбаҳор": Ўткир Юсупов, Остон Ўрунов, Азимжон Аҳмедов, Иван Соловьёв (Баҳодир Насимов, 81), Александр Касьян, Обид Жўрбоев, Мирзоҳид Ғофуров, Игорь Голбан, Абдужамол Исроилов, Жаҳонгир Меҳмонов, Аббос Ғуломов (Азиз Ибрагимов, 69)\n"Металлург": Александр Лобанов, Аббос Отахонов, Иброҳим Йўлдошев (Шавкат Муллажонов, 80), Суҳроб Нуруллоев, Исломбек Исоқжонов, Баҳром Абдураҳимов, Камолиддин Тожиев, Станислав Андрев, Акбар Исматуллаев, Муҳаммад Исаев (Сергей Тумасян, 70), Баҳодир Пардаев\nОгоҳлантиришлар: Баҳром Абдураҳимов 27, Муҳаммад Исаев 40, Мирзоҳид Ғофуров 69, Иброҳим Йўлдошев 74, Александр Касьян 85, Александр Лобанов 90скачать dle 10.4фильмы бесплатно


#Turizm Савицкийни ром қилган "Саҳро Луври"даги 100 000 ортиқ экспонатлар (фото)- Kruz.uz\n#Turizm Савицкийни ром қилган "Саҳро Луври"даги 100 000 ортиқ экспонатлар (фото)\n20:18, 17.07.2018 1138 0 Wunderkind\nИ.В.Савицкий номидаги Қорақалпоғистон давлат санъат музейи - республикадаги йирик музейлардан; Нукус шаҳрида 1966 йилда ташкил топган, 1984 йилдан Н.В.Савицкий номи билан аталади. Музейга И.Савицкийнинг саъй-ҳаракати ва у тўплаган қорақалпоқ халқ амалий санъати асарлари негизида асос солинган.\nМузейнинг умумий майдони 6,9 минг кв.м. Музей халқ амалий санъати, қадимий ва ўрта асрлар Хоразм санъати, 1920-30-йиллар ўзбек ва рус тасвирий санъати, қорақалпоқ замонавий ранг-тасвири ва ҳайкалтарошлиги, илмий-маърифий бўлимлар, кутубхона (10 минг дона асар), фонд ҳамда таъмирлаш уста-хонасига эга. Фондида 85 мингдан ортиқ экспонат мавжуд (2004).\nМузей фондида 1920- 30-йилларда авангард рассомлар яратган асарлар тўпланган. Қорақалпоқ халқ усталари томонидан яратилган заргарлик, ёғоч ўймакорлиги, каштадўзлик, тўқимачилик (айниқса, ўтов жиҳозлари) ва бошқа асарлар амалий санъат бўлимида жамланган.\nТуризмни ривожлантириш давлат қўмитаси Қорақалпоғистон Республикаси ҳудудий бошқармаси бош мутахассиси Мамбетниязов Сухраф билан ҳамкорликда


“Сардоба” сув омбори тўғонининг ўпирилишида айбдор бўлган шахслар, ким бўлишидан қатъи назар, қонун олдида жавоб беради. Бу ҳақда Ўзбекистон президенти Шавкат Мирзиёев коронавирус инфекциясига қарши кураш доирасида мамлакатда амалга оширилаётган ишларга ҳамда Бухоро ва Сирдарё вилоятларида юз берган фавқулодда ҳодисаларга бағишлаб 5 май куни ўтказилган видеоселектор йиғилишида билдирди.\n“Халқимиз бир нарсадан кўнгли тўқ бўлиши керак, ҳеч қандай ортиқча гап-сўзларга ва миш-мишларга ўрин бўлмаслиги лозим. Менинг топшириғимга кўра ҳуқуқни муҳофаза қилувчи органлар томонидан сув тошқини билан боғлиқ воқеа юзасидан объектив, холис ва кенг қамровли тергов ҳаракатлари бошланган. Халқимизни ишонтириб айтаман, тергов якунлари бўйича барча айбдорлар, ким бўлиши ва эгаллаб турган лавозимидан қатъи назар, қонун олдида жавоб беради”, дея иқтибос келтиради Ш. Мирзиёев сўзларидан президент матбуот хизмати.\nПрезидент Сирдарёдаги сув тошқини ўзбекистонликлар учун аччиқ сабоқ бўлганини таъкидлаган.\n“Шу сабабли сув омбори масаласида биз халқаро экспертларни жалб этган ҳолда тўғоннинг барча дамбаларини чуқур экспертизадан ўтказамиз. Фақат шундан кейингина якуний хулосага келамиз”, деган Ш. Мирзиёев ўз топшириғига биноан ҳозирги кунда тегишли давлат органлари томонидан кучли ёғингарчилик сабабли эрозия юзага келиши мумкин бўлган барча гидроиншоотлар, тўғонлар ва ГЭСларда текширув ишлари олиб борилаётганини қўшимча қилган.\nЭслатиб ўтамиз, Сирдарё вилоятидаги Сардоба сув омборининг тўғони 1 май куни эрталаб соат 5:55да ўпирилиши оқибатида тошқин юзага келиб, чор-атрофни сув босган. Фавқулодда вазият туфайли вилоятнинг Сардоба, Оқолтин, Мирзаобод туманларидаги 24 та маҳалладан 90 мингга яқин киши эвакуация қилинган. Тошқин важидан 4 киши нобуд бўлган, 1 киши бедарак йўқолган.


Тилимиз – шууримизнинг аксидир!\nБир гуруҳ “зиёли”ларнинг Ўзбекистонда рус тилининг мавқеини қайта кўриб чиқиб, унга расмий тил мақомини бериш тўғрисидаги хати неча кундирки ижтимоий тармоқларда муҳокама қилинмоқда. Рус тили, маданияти ва адабиёти билангина халқимиз неларгадир эришган-у, энди эса саводсизлик ва маданиятсизлик гирдобига кириб кетаётгани ҳақида ёзганлар халқимизни бир қалқитди. Шўролар даврида тилимизни давлат тили мақомига кўтаришга бўлган интилишлар, орзулар, ўй-ҳаёллар рўёбга чиқиб турган бугунги кунимизда бутун бошли халқнинг ғурури жунбушга келди. Ижтимоий тармоқларда қалқиган халқимиз вакилларининг ҳаяжонлари, эътирозлари, ғазаби ортида олам ҳали санашниям тузук-қуруқ билмаган, ўзаро ўлжа талашиб урушиб юрган маҳалларда билимга интилиш мўътабар саналган шу қутлуғ тупроқларимиздан етишиб чиққан не-не даҳоларнинг қони ҳануз оқаётган юртдошларимизнинг ҳайқириғи эшитилган бўлса не ажаб. Халқимизнинг тарихи қадим-қадимларга тақалар экан, ўзбек тилига ҳам қадимий тил намунаси сифатида қарашимиз, уни асраб-авайлашимиз лозим. Бутун цивилизациядаги генлар тўплами бизда мужассам бўлган, тилимизнинг нақадар бойлигини биз ўзимиз тушунмаган қирралар хануз бор экан, буни инкор қилиб бўлмайди. Ўзбек тилини ўрганишдан инсонларда ғурур пайдо қилишимиз зарур.\nЗамонавий билимларга эга бир киши, олим сифатида халқимиз тарихи сирларига назар ташларканмиз, юртимиз аҳолисининг генларини тадқиқ қилинганда уларнинг ирсияти ўнлаб минг йил нарига бориб тақалганини кўрдик. Бу ҳали тўлиқ тарих эмас – генларни “ўқиш” жараёнида фан тилида мутация дейиладиган ҳодисага асосланиб генетик тарихга бир назар солса бўлади. Соддароқ қилиб айтсам, одамзот пайдо бўлибдики, генларни аждодлардан авлодларга берилишида муҳрланган ўзгаришларни кўра оласиз. Бу эса Ўзбекистон халқларининг генетик тарихи ўртача эллик минг йилдан зиёд эканини кўрсатиб турибди. Демакки, биз Европа халқларидан 16 минг йил қадимийроқмиз. Бу борадаги изланишларимиз “The Open Genomics Journal” халқаро журналининг 2009 йил 2-сонида “Gene Flow at the Crossroads of Humanity: mt-DNA Sequence Diversity and Alu Insertion Polymorphism Frequencies in Uzbekistan”, яъни “Инсоният чорраҳасида ген оқимлари: Ўзбекистонда учрайдиган инсерцион полиморфизмлардаги мт-ДНК турли-туманликлари” сарлавҳаси билан эълон қилинди. Тадқиқотда Марказий Осиё чиндан ҳам дунё тараққиёти йўлидаги олтин бешик экани ўз исботини топган.\nАқлли одам дейилган “Homo Sapiens” Африкада пайдо бўлгани илмий ҳақиқат ҳисобланса, илк кишилар яшаш учун қулай, баракали тупроқларни излаб йўлга чиқишган. У маҳалда кишиларнинг денгизни сузиб ўтишлари мумкин эмас эди. Арабистон ярим ороли орқали тоғлардан ошиб, бизнинг ўлкаларга келиб ўрнашишган, бир қисми Олтой томон кетишган. Ўша йўналиш бўйича музликлар диёридан ўтиб, Америка қитъасигача етиб боришган. Бу антропология фанидаги уч асосий фаразнинг бири дейилса-да, илмий исботлари қониқарли деб ҳисобланмас эди. Геномика марказимизнинг изланишлари мобайнида мана шу тарзда Марказий Осиё инсоният тараққиёти йўлидаги олтин шоҳбекат бўлиб хизмат қилгани ўз исботини топди. Бу – ҳақиқатан ҳам жуда қадимги тарих. Шунингдек, тадқиқотларимиз натижасида халқимиз цивилизациядаги мавжуд барча генлар хилма-хиллигига эга эканлиги ва улар орасида инсон цивилизациясидаги энг қадимий генотиплар мавжудлиги кўрсатиб берилди. Бу халқимизнинг ўта қадимий генетик тарихига урғу бериши билан бирга, “тирик тарихий музей” эканидан ҳам далолат беради. Хулосаларимизнинг асоси шуки, бизнинг юртимиз нафақат сиёсий, ижтимоий ва стратегик аҳамиятга эга, балки ўта қадимий ва хилма-хил бўлган инсонлари билан халқаро миқёсда жуда катта биологик бойликни ўзида мужассам этган. Биз бу бойликни англашимиз, қадрлашимиз, асраб-авайлашимиз ҳамда ундан ғурурланишимиз керак.\nЁшларимизнинг қалбига кириб бориш ва уларда миллий ғурурни шакллантириш, "бировларнинг" қора юмушларини қилиш ёки фикрларига қўшилиб кетишни танлашдан олдин ўзларининг нақадар генетик жиҳатдан қадри баланд инсон эканликларини адабий усулда тушунтиришда таниқли ёзувчи Исажон Султоннинг “Генетик” асари катта ўрин тутади.\nЗеро, ҳар боламиз қонида истеъдод оқмоқда. Бу истеъдодни ривожлантириш, “ухлаб ётган генларни” уйғотишда халқимиз бойлиги, ғурури ва шаъни бўлмиш тилимизга янада кўпроқ эътибор қаратиш давлатимиз сиёсати, деб баралла айтишимиз мумкин. Жорий йилда умумий ўрта мактаблардаги “Адабиёт” фанига мўлжалланган 3D-тизимли интерактив ўқув-методик қўлланмаларни яратиш ва жорий қилиш, ўзбек халқининг этногенез тарихини ўрганиш бўйича “Эртош Дўлана” ёдгорлигини тадқиқ этиш, қадимий ёзма ноёб қўлёзма ва манбаларни тадқиқ қилиш, уларнинг рақамлаштирилган кутухонасини яратиш, ўзбек тилида нейминг: меъёрий-ҳуқуқий яратиш каби амалий ва инновацион лойиҳаларга грантлар берилди. Грантларнинг асосий мақсади ҳам тилимиз, қадриятларимизни ёшларнинг шуурига сингдириш бўлиб, бу йўлда янги лойиҳалар амалга ошириляпти, олимлар изланишлар олиб бормоқда. Зиёлиларимиз миллий қадриятларни ҳимоя қилиш учун меҳнат қилишлари, изланишлари, тадқиқотлар олиб боришлари айни муддаодир.Ҳали олдинда шу ва бошқа лойиҳалар тилимиз мавқеининг янада ошишига хизмат қилади.


Тасаввурга сиғмайдиган технологияларHaqida.net\nHome Mahalliy Тасаввурга сиғмайдиган технологиялар\nТасаввурга сиғмайдиган технологиялар\nТошкентда бўлиб ўтган М2М технологиялари бўйича учинчи Халқаро бизнес анжуманида АКТ соҳасида фаолият юритувчи 250 дан ортиқ маҳаллий ва хорижий олимлар, мутахассислар иштирок этди. Анжуманда М2М технологиялари ва «IoT» ашёлар интернети соҳаларидаги замонавий тараққиёт тенденциялари, илмий тадқиқотлар ва сўнгги ишланмалар муҳокама қилинди.\nЎзбекистон Республикаси ахборот технологиялари ва коммуникцияларини ривожлантириш вазирининг биринчи ўринбосари О.Умаров, «Ucell» компаниясининг бош директори Т.Грюнберг ва бошқалар Ўзбекистонда халқаро консалтинг ва IT-компаниялари билан ҳамкорликда рақамли иқтисодиётни ривожлантириш стратегияси ишлаб чиқилаётганини таъкидлади. Стратегияда Ўзбекистонда келгуси беш, етти йил давомида рақамли иқтисодиётни ривожлантириш учун зарур комплекс чора-тадбирлар ва қарорлар ўз аксини топади. М2М технологиялари ва «IoT» ашёлар интернети мазкур лойиҳанинг муҳим унсурларидан бири бўлади.\nБундан ташқари, ушбу технологиялар «Хавфсиз шаҳар» концепциясини босқичма-босқич жорий этиш дастурини амалга оширишда муҳим аҳамият касб этади. Пойтахтимизнинг Сергели туманидаги мавзелардан бирида масофадан туриб бошқариладиган, маълумотларни автоматик равишда ишлайдиган ва қатор фойдали функцияларга эга замонавий smart-камералар ўрнатилди. Яқинда қабул қилинган «Хавфсиз туризм» концепциясини амалга ошириш дастури бу технологияларни Самарқанд, Шаҳрисабз, Бухоро ва Хива шаҳарларида жорий этишни кўзда тутади.\n– Биз ҳам магистрал газ қувурларида, ҳам хонадонларда ишлайдиган табиий газ ҳисобини назорат қилувчи автоматлаштирилган тизимни жорий қилдик, – дейди «Ўзтрансгаз» АЖ хизмати бошлиғи ўринбосари Ф.Алиев. – Тизим масофадан туриб зангори олов транспортировкасини амалга оширувчи ва тартибга солувчи техник узеллар ҳисобини юритиш имконини беради. Бу, ўз навбатида, кўп жараёнларнинг автоматлашишига олиб келди. Қўйилган вазифаларга мувофиқ, газ ҳисоблагичлар ишини автоматик тарзда назорат қилиш мақсадида барча энг замонавий технологиялар ва тизимларни бирлаштирувчи янги тизим ишлаб чиқилади.\nАнжуманда Ўзбекистонда М2М технологияларини янада ривожлантириш истиқболлари муҳокама қилинди.\nРоман Бондарчук, Оқил Ғуломов (сурат), ЎзА\nТошкент мени ички табассуми билан ҳайратга солди – режиссёр Барзу Абдураззоқов\nЖЧ-2018. Гуруҳ босқичининг тақвими


Таниқли актёр ўлими олдидан рози-ризочилик сўради | Azon.uz - Ахборот-таҳлилий портал\n11426 15:12 14.07.2020\nБугун Ўзбекистонда хизмат кўрсатган артист, таниқли актёр Абдураим Абдувоҳобов оламдан ўтди. Маълумотларга қараганда, марҳумнинг ўлимига қандли диабет касаллиги сабаб бўлган.\nБугун Абдуваҳобовга тегишли эканлиги айтилган аудио хабар тармоқларда тарқатилди. Унда актёр яқинларидан, ҳамкасбларидан ва шогирдларидан розилик сўраган, кимнидир хафа қилган бўлсам узр деган. Овоздаги ҳорғинликдан ушбу аудио ўлимидан бироз олдин ёзиб олинганини сезиш мумкин.\nЭслатиш ўринли, 1963 йилда Тошкент шаҳрида туғилган актёр шу кунгача 28 та кино лойиҳасида иштирок этган. Узоқ йиллардан бери Ўзбек академик ва драма театрида ишлаб келаётган эди.\nҲар қандай ўлим бизни тафаккур қилишга, ўзимизни ўнглашга чорлайди. Фурсат ғанимат.\nAzon.uz жамоаси номидан Абдураим Абдуваҳобовнинг оила аъзоларига таъзия изҳор қиламиз. Аллоҳ раҳматига олсин.\nАбдураим Абдувоҳобов вафот Махсус Қандли диабет


Моуриньо “Валенсия” билан дуранг адолатли натижа эканини айтди\n3 октябрь, 2018, 07:01\n“Манчестер Юнайтед” жамоаси бош мураббийи Жозе Моуриньо “Валенсия”га қарши (0:0) “Олд Траффорд”да кечган ЕЧЛ 2-тур ўйинидан кейин ўз фикрларини билдирди.\n“Омадсиз кеча бўлди, керакли натижага эриша олмадик. Мағлубият бизни қийин аҳволга солиб қўйиши мумкинлигини билардик. Ғалаба қозониш учун бир нечта имкониятларга эга эдик. Аммо дурангни адолатли натижа деб қабул қиламан.\nУшбу натижани яхши ёки ёмон деб айтиб бўлмайди. Ўйлашимча, 4-турдан кейин “Валенсия”да 7 очко бўалди. Чунки улар “Янг Бойз”ни икки марта мағлуб этишга ҳаракат қилади. Биз эса “Ювентус”га қарши кетма-кет иккита ўйин ўтказамиз. Бизнинг гуруҳ жуда қийин”, – деди Моуриньо.


Фарғонадан Қорақалпоғистонга юз нафар чорвадор фермер "десанти" ташланди\nФарғона вилоят ҳокими Шуҳрат Ғаниев вилоятдаги чорвачилик фермер хўжаликларидан 100 таси раҳбарини чорвадорлик қилиш учун Қорақалпоғистонга мажбуран юборяпти.\nФермерларнинг бир қисми 5 январь куни Қорақалпоғистонга учиб кетган. Фермерларга Қорақалпоғистонда чорвачилик фермер хўжаликларини ташкил қилиш юклатилган. Фарғона вилоятининг Тошлоқ туманидаги чорвачилик фермер хўжалиги раисининг айтишича, бу ҳақда январь бошида вилоят ҳокими Шуҳрат Ғаниев аниқ топшириқ берган.\n"Ҳоким “ҳар бир фермер Қорақалпоғистонда 100 гектардан ер оласан, ўша ерда чорвачилик, деҳқончилик қиласан, бу ердаги фермер хўжаликларингнинг иши ҳам кетаверади”, деди. Ҳокимнинг айтишича, Фарғона вилоятига 10 минг гектар, Андижон вилоятига 5 минг гектар ер ажратилган экан”, - деди фермер.\nОлтиариқ тумани ҳокимлигининг ўзини таништирмаган мулозими, ҳақиқатан ҳам фермерлар Қорқалпоғистонга юборилаётганини тасдиқлади. “Вилоят ҳокими Қорақалпоғистонда чорвачиликни ривожлантириш имконияти кенглиги ҳақида гапирди. Лекин, ҳали бу қандай ривожлантирилади, чорванинг озуқа базаси қандай яратилади, чорва қаердан олинади, бу ҳақда ҳеч гап йўқ. Вазиятни жойига бориб ўрганишар экан”, - деди ҳокимлик мулозими.\nФарғона вилоят ҳокимлигининг мулозимига кўра, Қорақалпоғистонга бориб чорвачилик қиладиган фермерларга паст фоизли кредит ваъда қилинган.\nФурқат туманида фермерлик қилаётган Очил Бегматовнинг айтишича, "Қорақалпоғистон чўл ҳудуд, президент айтмоқчи у ерда қизилмия яхши бўлади экан. Лекин қизилмия билан мол семирмайди. Чорвачиликни йўлга қўйиш учун камида ўн йил керак. Менинг фикрим, бу нотўғри иш".


Товаронлик мактаб ўқувчилари қотилликда айбланмоқда\n23 январ 2021, Тошкент вақти: 16:33\n18 июнга ўтар кечаси Самарқанд вилояти Каттақўрғон тумани Кичик Мўндиён қишлоқ фуқаролар йиғинига қарашли Товарон қишлоғидаги 19-сонли ўрта умумтаълим мактабининг 9-синф битирувчилари қишлоқда истиқомат қилувчи фуқаролардан бирини ширакайф ҳолда уриб ўлдиришган.\nБу ҳақда “Озодлик”ка маълум қилган воқеа гувоҳларига кўра, битирув оқшоми муносабати билан ташкил этилган базмда спиртли ичимликлар ўсмирларнинг қонини қизитган.\n— Ҳозирда ўтиришда иштирок этган ва маҳалладошни маст ҳолатда уриб ўлдирган болалар ва уларнинг ота-оналари, мактаб директори, завучи ва синф раҳбарларининг ҳаммасини Каттақўрғон мелисахонасида ушлаб ўтиришибди. Жанжални бошлаган 3-4 та болани қамашади, дейишаяпти. Ота-оналар, қариндошлар мол-ҳолини сотиб, мелисахонага югуришяпти. Лекин ўлган одамнинг ўзи ҳам айбдор бўлган, болаларни сўккан, дейишаяпти, - деди товаронлик педагог Ҳалим Саидов.\nМаълум бўлишича, 9 йиллик таянч маълумот берувчи мазкур мактаб 9-синф ўқувчиларининг ҳар бири битирув оқшоми харажати учун 75 000 сўмдан пул йиғишган, қўй сўйишган, спиртли ичимликлар харид қилишган.\nУлар кечки соат 9 дан тонгги 5 га қадар базм қилишган, қўшни Каттақўрғон шаҳридан санъаткорлар чақиришиб, кеча уюштиришган. Оқшом очилишида мактаб маъмурияти ҳам иштирок этган.\nКаттақўрғон тумани ИИБ Ҳуқуқбузарликнинг олдини олиш бўлимининг исмини очиқламасликни сўраган нозирига кўра, маҳаллий маориф вакиллари Ўзбекистон Республикаси Халқ таълими вазирининг битирув оқшомлари ўтказишни таъқиқлаш ҳақида ёзма равишдаги буйруғини олганига қарамай, ўсмирларнинг жиноятларига билвосита йўл қўйиб беришган.\nЎзбекистон Республикаси Жиноят қонунчилигининг безорилик, танага оғир жароҳат етказиш ва одам ўлдиришда гумонланаётган мактаб ўқувчиларига қўйилаётган айблов ўз исботини топса, улар 15 йилгача бўлган муддатга озодликдан маҳрум этилиши мумкин.


Санжар Рашидов 3 та ўйинга четлатилди ёхуд тартиб-интизом қўмитаси қарорлари\n6 июль, 2017, 15:09\nЎзбекистон Профессионал футбол лигаси Тартиб-интизом қўмитасининг йиғилиши бўлиб ўтди ва унда қуйидаги қарорлар чиқарилди.\nОлий Лига 14-турида «Қўқон-1912» жамоасига қарши ўйинда ҳакамга номақбул сўзлар ишлатгани учун майдондан четлатилган «Сўғдиёна» ярим ҳимоячиси Санжар Рашидов 3 ўйинга дисквалификация қилинди ва жаримага тортилди.\n«Сўғдиёна»га қарши 13-тур ўйинида ҳакам ёрдамчисига номақбул сўзлар ишлатгани учун майдондан четлатилган «Навбаҳор» дарвозабони Нодиржон Ашурматов 3 ўйинга дисквалификация қилинди.\n«Нефтчи» жамоаси билан 14-тур ўйинида ҳакамлар бригадасига нисбатан номақбул сўзлар ишлатгани учун «Машъал» мураббийи Руслан Аҳмедов 5 ўйинга четлатилди.\n«Бунёдкор»га қарши 14-турда агрессив хатти-ҳаракати учун майдондан четлатилган «Бухоро» ярим ҳимоячиси Бурхон Ҳасанов 3 ўйинга дисквалификация қилинди.\n«Обод» клубига қарши 5-тур беллашувида агрессив хатти-ҳаракати учун майдондан четлатилган «Пахтакор» ярим ҳимоячиси Камрон Саидазимов 2 учрашувга дисквалификация қилинди.\n«Динамо» жамоаси билан 15-тур ўйинида рақибига нисбатан номақбул сўзлар ишлатгани учун майдондан четлатилган «Машъал» ҳимоячиси Шаҳзод Абдураҳимов 2 ўйинга дисквалификация қилинди.\n«Динамо»га қарши 15-тур ўйинида рақибини номақбул сўзлар билан атагани учун майдондан четлатилган «Машъал» ҳимоячиси Шохжаҳон Қиличев 2 ўйинда дисквалификация қилинди.\n«НБУ-Осиё» клубига қарши 14-турда ҳакамга нисбатан номақбул сўзлар ишлатгани учун майдондан четлатилган «Хоразм» мураббийи Ғайрат Шихов 5 ўйинга четлатилди ва жаримага тортилди.\n«Норин» жамоаси билан 16-тур учрашувида иккинчи сариқ карточкани олиб, майдонни тарк этган ва шундан кейин захира ҳакамини номақбул сўзлар билан атаган «Локомотив-БФК» ҳимоячиси Нурбек Сидабуллаев 3 ўйинга четлатилди.


Пресс-тур: Журналист ва блогерлар бугун Самарқандда нега қурилишлар сабаб бетартиблик бўлаётгани ҳақидаги саволга жавоб олдилар - zarnews.uz\nВилоят ва Самарқанд шаҳар ҳокимлиги ташаббуси билан Самарқанд шаҳрида олиб борилаётган қурилиш, таъмирлаш ва ободонлаштириш ишлари билан танишиш мақсадида оммавий ахборот воситалари вакиллари, блогерлар учун пресс-тур ташкил этилди.\nДастлаб қатнашчилар Бўстонсарой кўчасида олиб борилаётган йўл қурилиши билан танишдилар. Улкан бунёдкорлик ишлари давом этаётган мазкур кўчанинг 800 метр қисмидаги «снос» қилинган 78 та уй эгаларига 25 миллиард сўм компенсация пуллари, айримларига ўзлари хоҳлаган ҳудуддан уй-жой ажратиб берилган.\nДастлабки босқичда қурилиш ишлари Бўстонсарой кўчасининг 800 метр қисмида олиб борилиб, Сиёб ариғи тепасидаги пастлик тўлдирилиб, текис йўлга айланади, - дейди вилоят ҳокимининг ўринбосари Акмал Шукуров. – Автомобиллар учун қурилаётган 6 тасмали йўлнинг икки четида пиёдалар ва велойўлаклар бўлиб, бетон ариқлар ўрнатилади. Сиёб ариғи устидаги кўприк ҳам кенгайтирилади.\nБўстонсарой ва Рудакий кўчалари кесишмасидаги туннель қурилишида иккинчи босқич ишлари олиб борилмоқда. Мазкур туннелнинг узунлиги 624 метр бўлиб баландлиги 5,5 метрни ташкил этади. Пиёдалар учун ер ости йўлаклари қурилади.\nТуннель устига дастлабки темир-бетон блокни ўрнатдик, - дейди «Кўприкқурилиштрести» МО-1 отряди муҳандиси Азиз Бекмирзаев. – Кўприк остида 4 тасмали автомобиль, 2 тасмали трамвай йўллари қурилади. Барча ичимлик сув, электр энергияси, табиий газ, оқова тармоқлари ҳамда коммуникация тизимлари ўтказиб бўлинди. Пиёдалар учун ер ости йўлаклари қуриляпти. Икки ой ичида кўприкдан транспортлар ўтишига рухсат берилади. Июнь ойида 157 миллиард сўм сарфланиши лозим бўлган туннелнинг иккинчи қисмини қуриш бошланади. 300 нафардан зиёд ишчилар меҳнат қилаётган мазкур объект 2021 йил якунига қадар ишга туширилади.\nБеш километрдан зиёд бўлган Ибн Сино кўчаси бўйлаб ичимлик сув ва оқова тармоқлари тортиш ишлари якунланди. Йўлнинг икки томонида пиёда ва велойўлаклар қурилиб, кўкаламзорлаштирилди. Афросиёб кўчасидан Ойдин ҳаёт кўчасигача бўлган қисмида ҳам бунёдкорлик ишлари олиб борилмоқда. Йўл четида кичик хиёбон бунёд этилиб, ландшафт дизайни бутунлай замонавий тус олади. Шунингдек, кипарис, арча, олхўри, робинья, акация каби ўн турдаги манзарали дарахт кўчатлари, буталар ўтқазилади.\nПресс-турда журналист ва блогерлар "Самарқанд халқаро аэропорти"нинг янги терминали қурилиши билан таништирилди. «Enter Engineering PTE Lmd» компанияси томонидан қурилаётган Марказий Осиёда ягона бўлиши кутилаётган мазкур замонавий аэропорт учун 80 миллион АҚШ доллари миқдорида маблағ сарфланмоқда. Шунингдек, бу ерда Россия, Туркия, Германия ҳамда Буюк Британиядан келган қурувчи-муҳандислар меҳнат қилмоқда.\n- Янги терминалимиз ишга тушса, бир вақтнинг ўзида 4 та рейсга хизмат кўрсатиш имконияти пайдо бўлади, - дейди "Самарқанд халқаро аэропорти" бош муҳандиси Зафар Гапиров. - 2019 йилда бир ҳафтада 49 та рейсга хизмат кўрсатган бўлса, энди бу бир иш кунида амалга оширилади. Бир вақтнинг ўзида 1200 йўловчига 20 рўйхатдан ўтказиш нуқтаси хизмат кўрсатади.\nХалқаро аэропортнинг реконструкция қилиниши боис мазкур ҳудудда жойлашган 765 та турар ва нотурар жойлар, жумладан, 688 та дала ҳовли бузилади. Ҳозирча бюджетдан 20 миллиард сўм компенсация пуллари ажратилди. Уйларнинг эгаларига огоҳлантириш хатлари берилиб, уларнинг розилиги билан «снос» қилинмоқда.\nСамарқанд шаҳрини қайта қуриш концепцияси бўйича Самарқанд шаҳри ва Янгиобод маҳалласини боғловчи Қорадарё устидан кўприк қурилади. Бугунги кунда 1788 та уй жойлашган 210 гектарлик ҳудудда 9,16 ва 25 қаватгача кўп квартирали уйлар қурилиб, 90 минг аҳолига мўлжалланган Ширин шаҳарчаси бунёд бўлади.\n- Самарқанд темир йўл вокзалининг орқа томонидаги 15 минг аҳоли истиқомат қилувчи 6 та маҳалла жойлашган 270 гектар майдонда ҳам 90 минг киши яшовчи янги шаҳарча қурилади, - дейди Самарқанд шаҳар ҳокимининг ўринбосари Рустам Олимов. – Айни пайтда шаҳарча қурилиши мўлжалланган ҳудудда яшовчи аҳоли билан суҳбатлашиб, уларга огоҳлантирувчи хатлар бериб бораяпмиз. «Снос»лар амалга оширилаётганда бирорта хонадон эгалари норози қилинмайди. Мазкур шаҳарча беш йил ичида қурилиб фойдаланишга топширилади.\nПресс-тур иштирокчилари Самарқанд эшкак эшиш канали ҳудудида барпо этилаётган Туризм маркази қурилиш билан ҳам танишди.\nСингапурнинг «Enter Engineering PTE Lmd» компанияси томонидан барпо этилаётган «Самарқанд Сити» туризм маркази 212 гектар майдонда жойлашган бўлиб, уни бунёд этиш учун 353 миллион АҚШ доллари миқдорида маблағ сарфланиши кўзда тутилган. Замонавий лойиҳалар асосида 10 та объект, жумладан, 2 минг кишилик Конгресс Холл, 8 та меҳмонхона ҳамда «Абадий шаҳар» карвонсарой мажмуаси бунёд этиляпти. 2022 йилнинг биринчи чорагида фойдаланишга топширилиши мўлжалланган марказга шу пайтгача 726 миллиард сўмдан ортиқ маблағ сарфланди.\nЖурналистларни туризм марказидаги иссиқхонада ўстирилаётган 50 дан ортиқ турли манзарали ва мевали дарахт, анвойи гул кўчатлари ва буталар қизиқтириб қўйди.\n- Иссиқхонада Туркия ва Италиядан келтирилган 2600 дан зиёд дарахт, 6 минг туп ноёб гул кўчатлари парваришланмоқда, - дейди марказ бош агрономи Ёрқин Ҳожиев. – Иқлимимиз қуруқ, шу сабабли ўстирилаётган кўчатларимиз шу ерда табиатимизга мослаштирилмоқда. Қайси давлатдан кўчат олаётган бўлсак, аввало, шу жойнинг тупроқ таркиби, иқлими, иссиққа чидамлилигини ўрганиб кўряпмиз. Айни пайтда Италиядан яна 100 турга яқин турли дарахт ва гул кўчатларини келтиришни мўлжаллаяпмиз. Уларни ҳам мослаштириб экиш мавсуми, яъни, куз фаслигача сақлаб, яхшилаб ўрганамиз.\nШунингдек, марказда яна 1 гектар майдонга иссиқхона ташкил этилади. Уларда барқ уриб ўсаётган дуб, қайин, хамелион, писарда каби ўнлаб турдаги дарахт кўчатлари бутун туризм маркази бўйлаб ўтқазилади.\nШунингдек, пресс-тур қатнашчилари қурилиши давом этаётган М-37 автомагистраль йўлидаги монолит кўприк, Президент мактаби, Уста Умар Жўрақулов, Панжакент, Даҳбед, Рудакий ҳамда Зарафшон шоҳ кўчаларида «Сув таъминот» МЧЖ, вилоят автомобил йўллардан фойдаланиш ҳудудий бошқармаси, "Самарқанд минтақавий йўл хизмати" ДУК каби корхона ва ташкилотлар томонидан амалга оширилаётган қурилиш-таъмирлаш ва ободонлаштириш ишлари билан ҳам танишдилар. Тегишли соҳа мутасаддилари журналистлар ва блогерларнинг саволларига жавоб беришди.\nНарпайда Самарқанд давлат чет тиллар институтининг “Минтақа тил ўқитиш маркази” филиали очилди


“Ўзбекнефтгаз”: 2021 йилда 11 та инвестицион лойиҳаларни амалга ошириш орқали икки мингга яқин қўшимча иш ўрни яратилади (Фото) — Teletype\nКоронавирус пандемияси бўлишига қарамасдан, маҳаллий мутахассислар “Муборак” газни қайта ишлаш заводи, Шўртан нефть ва газ қазиб чиқариш бошқармасида инвестицион лойиҳаларни амалга ошириб, ўз тажрибаларини янада оширишга муваффақ бўлишди.\n2021 йилда эса янги инвестицион лойиҳаларни амалга ошириш ва бу орқали ишлаб чиқаришдаги самарадорликка эришиш ҳамда янги иш ўрни яратиш бўйича бир қатор ишлар режалаштирилган.\nЖумладан, “Ўзбекнефтгаз” АЖ Бошқаруви раиси Меҳриддин Абдуллаевнинг топшириғига асосан, Шўртан газ кимё мажмуаси, “Муборак” газни қайта ишлаш заводида янги ишлаб чиқариш қувватлари ва объектларини ишга тушириш инвестицион лойиҳаларни амалга ошириш ишлари бошланди.\n2021 йилда 985,8 млн доллар қийматдаги 11 та лойиҳа, жумладан, 773,9 млн долларлик хорижий инвестициялар ва кредитлар ёрдамида 8 та лойиҳа амалга оширилади.\nШўртан газ кимё мажмуасининг тозаланган метани негизида суюлтирилган синтетик ёқилғи ишлаб чиқариш (GTL) лойиҳаси бўйича ишлар бошланган бўлиб, жорий йилнинг август ойида тўла қувват билан лойиҳа ишга тушади.\nНатижада эса, 307,3 минг тонна керосин, 724,6 минг тонна дизель ёқилғиси, 437,3 минг тонна нафта, 53,4 минг тонна суюлтирилган газ ишлаб чиқариш йўлга қўйилиб, 1321 та иш ўрни яратилади.\nШўртан бош иншоотларида газни цеолит билан тозалаш қурилмасини модернизация қилиш лойиҳаси 20 млрд куб метр табиий газни цеолит ёрдамида тозалаш қувватига эга бўлиб, ушбу лойиҳа йил якунига қадар тўлиқ амалга оширилиши мўлжалланмоқда.\nШўртан бош иншоотларида газни амин кислотаси билан тозалаш қурилмасини модернизация қилиш инвестицион лойиҳаси ҳам шу йилда амалга оширилади. Декабрь ойига қадар модернизация ишлари тугатилиб, 3 млрд куб метр табиий газни амин ёрдамида тозалаш йўлга қўйилади.\n“Ўзбекнефтгаз” АЖ томонидан амалга ошириладиган йирик инвестицион лойиҳалардан яна бири бу – “Муборак” газни қайта ишлаш заводининг 2-сонли қозонхонасида буғ турбинасини ўрнатиш орқали, ортиқча буғдан электр энергия ишлаб чиқаришдир.\nЛойиҳа амалга оширилиши натижасида, 54 180 МВт/соат электроэнергия ишлаб чиқариш йўлга қўйилиши режалаштирилган бўлиб, декабрь ойига қадар ишга тушириладиган ушбу инвестион лойиҳа сабаб, яна қўшимча 30 та янги ишчи ўрни яратилишига эришилади.


АНДИЖОН – “Электр тармоқлари корхонасининг 400 ишчиси тазйиқ остида пахта термоқдамиз”\n19 сентябр 2019, Тошкент вақти: 22:06\nУЛУҒНОР. “Андижон электр тармоқлари корхонасида ишлаймиз. Корхонамизнинг 400 ишчиси Улуғнор туманига пахта теримига олиб келинди. 29 сентябрь куни ётоққа келганимизда, МХХда ишлаб ҳайдалган ва эндиликда бизнинг корхонага ишга жойлашиб олган шахслар ҳамда МИБ томонидан пора билан ушланган яна бир ҳамкасбимиз пахта штаби раҳбарлари этиб тайинланганини билдик. Собиқ МХХчилар электр тармоқлари корхонасини ҳам эски идораси деб ўйлаяптими, биз ходимларга дўқ-пўписа қилиб, тазйиқ ўтказмоқда. Уларнинг исмларини келтирмадик, аммо гап ким ҳақида кетаётганини раҳбариятимиз яхши билади. Тегишли идораларга ҳам уларни аниқлаш қийин бўлмаса керак.\nСобиқ МХХчи корхонамизда ишламайдиган жиянини омборчи қилиб тайинлаган. Жияни эса ичиб олиб, теримчилар билан жанжаллашди. Ҳатто тез ёрдам чақирилди. Директор бу ҳолни кўрса-да, чора кўрмади.\nШтабимиз раҳбари бўлиб олган бу шахслар пахтадан озод қилиш эвазига ходимлардан 400-500 минг сўмдан пора ундирмоқда.\nКорхонамиз раҳбари ҳам ҳадеганда туман бошлиқларини йиғиб, ходимлар теримда қатнашиши ёки пул йиғиб беришини талаб қиляпти.\nТеримчиларга ҳаминқадар шароит яратилган. Бир кун тушлик берилмайди, яна бир кун нон етмай қолади. Терим пули ҳам вақтида берилмаяпти. Озиқ-овқатга деб ушлаб қолишади. Баъзида эса штаб раҳбарияти ўз маишатига сарфлаб юборяпти.\nБизлардан теримда ихтиёрий қатнашаётганимиз ҳақида мажбурий тилхат ёздириб олишган. Меҳнаткашлар ҳуқуқларини ҳимоя қилиши керак бўлган касаба уюшмаси ҳам томошабин бўлиб турибди.\nПрезидентнинг ўзи мажбурий меҳнатга йўл қўйилмаслиги ҳақида гапираётган бир пайтда бир неча юз ходимнинг ўз иши қолиб, тазйиқ остида теримга жалб этилишини қандай баҳолаш мумкин?!”


Помуқ — халқлар дўстлигининг рамзий шаҳарчасига айланмоқда - Халқ сўзи\nПомуқ — халқлар дўстлигининг рамзий шаҳарчасига айланмоқда\n08:30 27 Сентябр 2021 Маданият\nМамлакатимизнинг Туркманистон билан чегарадош Миришкор туманидаги Помуқ шаҳарчасида, асосан, туркман миллатига мансуб аҳоли вакиллари истиқомат қилишса-да, бу ҳудуд халқлар дўстлигининг рамзий шаҳарчасига айланиб бормоқда. Турли миллат вакиллари иштирокида ўтказилаётган дўстлик кечалари халқлар ўртасидаги ўзаро ҳамжиҳатликни мустакамлашга хизмат қиляпти.\nЯқинда Помуқда “Янги Ўзбекистонда эркин ва фаровон яшайлик!” шиори остида ўтказилган ва турли миллат вакиллари иштирок этган дўстлик тадбири ҳам байрам тантаналарига уланиб кетди. Турли халқларнинг миллий либослари, қадимий анъаналари, миллий таомлари намойиш этилди.\n— Бу каби учрашувларнинг вилоятимизнинг энг чекка ҳудудида ўтказилаётгани бизни жуда мамнун этмоқда, — дейди помуқлик кекса ижодкор Абдинаби Абдиев. — Помуқнинг халқлар дўстлиги марказига айланиб бораётгани бежизга эмас. Чунки бу ҳудуд Буюк Ипак йўли устида жойлашган ва катта карвонлар ўтган, маданият, маърифат ривожланган, кураги ерга тегмаган полвонлар, бахшилар ўтган.\nМиллий кўргазмаларда қадимий анъаналар намуналари акс эттирилди. Шу куни янгича чирой ва ўзгача кўркамлик бахш этган Помуқ маданият марказининг очилиш маросими ҳам бўлиб ўтди.\nТадбирда Туркманистоннинг Ўзбекистондаги элчиси Я. Маммедов, Президент маслаҳатчиси Т. Худойбергенов ва вилоят ҳокими З. Мирзаев иштирок этди.\nҚашқадарёда спорт мактаби директори пора учун беш йилга қамалди\nТошкентда ер сотаётган ҳокимлик ходими қўлга олинди\nТошкентда 16 ёшли мактаб ўқувчиси автомашинадан видеорегистратор ва 220 доллар ўғирлаб кетди


Беларусь-Польша чегарасидаги бўҳрон: Тошкент Беларусга транзит парвозларни чеклади\n29 ноябр 2021, Тошкент вақти: 16:32\nЯқин Шарқ, Жанубий Осиё ва Африкадан келган минглаб ноқонуний муҳожирлар Беларусь орқали ЕИ ҳудудига ўтишга уринмоқда.\nЎзбекистон ўнлаб мамлакатдан транзит йўловчилар учун Беларусь орқали парвоз қилишни чеклади. Бу ҳақда душанба куни Европа Иттифоқи ташқи сиёсат маҳкамаси раҳбари Жозеп Боррель маълум қилди.\nThe Diplomat нашрининг ёзишича, бундан мақсад Беларусь раҳбари Александр Лукашенконинг чегарадан ноқонуний муҳожирларни сиқиб чиқариш орқали Польша ва Европа Иттифоқининг бошқа давлатларини беқарорлаштиришга қаратилган саъй-ҳаракатларига тўсқинлик қилишдир.\nСўнгги ойда Яқин Шарқ, Жанубий Осиё ва Африкадан келган минглаб ноқонуний муҳожирлар Беларусь орқали ЕИ ҳудудига ўтишга уринмоқда.\nЛукашенко, Евроиттифоқ ва ўлим орасида. Миграция инқирозининг поёни борми?\nЎтган ҳафтада икки минг нафарга яқин мигрант Беларусь‑Польша чегарасидаги «Брузги – Кузница» назорат-ўтиш масканига (НЎМ) борди. Кейинроқ улар масканни ўраб олиб, ўзларини ЕИ ҳудудига ўтказиб юборишни талаб қилишди.\nПольша полициясига кўра, беларуслик чегарачилар мигрантларни гўё Кузницадаги НЎМдан автобусларда Германияга элтиб қўйишга қарор қилинганига ишонтириб, уларни бошлаб келган.\nБоррель “Twitter”да Ўзбекистон «одам савдосининг ушбу янги йўналишини ёпиш йўлида тезкор чора кўргани» учун миннатдорлик билдирди.\nБоррель ўз баёнотини эълон қилишидан бир кун олдин Душанбе шаҳрида Ўзбекистон Ташқи ишлар вазири Абдулазиз Комилов билан учрашган эди. Тожикистон пойтахтида ЕИ ва Марказий Осиё дипломатлари йиғилиши бўлиб ўтди.\nИсми ошкор қилинмаган ЕИ дипломатининг сўзларига кўра, Тошкент жорий қилган чекловлар Афғонистон, Ироқ, Ливан, Ливия, Сурия ва Ямандан йўлга отланган айрим транзит йўловчиларга татбиқ қилинади.\nБоррель ва Комилов ушбу масала бўйича ҳамкорлик қилишни 16 ноябрь куни Брюсселда ҳам муҳокама қилган.\nБеларуснинг Европа Иттифоқи билан чегарасида нималар бўляпти? (ФОТО)\nБеларуснинг Европа Иттифоқи давлатлари – Польша, Латвия ҳамда Литва билан чегараларида юзлаб одам бир неча ҳафтадан бери қолиб кетяпти. Минтақада инқироз сўнгги ойларда зўраймоқда: Яқин Шарқ, Жанубий Осиё ва Африкадан келган минглаб мигрантлар Беларусь ҳудуди орқали ЕИга ноқонуний ўтишга уринмоқда...\nДушанбедаги анжуманда Қозоғистон, Қирғизистон, Тожикистон, Туркманистон ва Ўзбекистон расмийлари қатнашди. Дипломатлар ЕИ билан қатор минтақавий муаммолар бўйича ҳамкорлик ташаббусларини, жумладан, жорий йилнинг ёзида АҚШ бошчилигидаги Ғарб ҳарбий кучлари Афғонистондан олиб чиқиб кетилганидан кейин мамлакатга гуманитар ёрдам кўрсатиш масаласини муҳокама қилган.\nБеларусь-Польша чегараси: Миграция инқирозининг поёни борми?\nИроқлик юзлаб мигрант Беларусдан ватанига қайтарилди


Абдужаббор Абдувахитов: «БМТ резолюциясини тайёрлаш жараёнида жуда қаттиқ баҳс-мунозаралар бўлди» - Халқ сўзи\nАбдужаббор Абдувахитов: «БМТ резолюциясини тайёрлаш жараёнида жуда қаттиқ баҳс-мунозаралар бўлди»\n12:41 18 Июль 2018 Сиёсат\nБМТ Бош Ассамблеясининг «Марказий Осиё минтақасида тинчлик, барқарорлик ва изчил тараққиётни таъминлаш бўйича минтақавий ва халқаро ҳамкорликни мустаҳкамлаш» резолюцияси муҳокамасига бағишланган Халқаро Пресс-клубнинг навбатдаги йиғилиши бўлиб ўтмоқда. Унда "Халқ сўзи" мухбири ҳам қатнашмоқда.\nСессиясида иштирок этаётган Ташқи ишлар вазири ўринбосари Абдужаббор Абдувахитов БМТ резолюцияси борасида ўз фикрларини билдириб ўтди.\nМазкур БМТ резолюциясини тайёрлаш жараёнида бўлиб ўтган музокараларда, учрашувларда жуда қаттиқ баҳс мунозаралар бўлди. Кўплаб давлатлар вакилларини кўндиришга, ишонтиришга туғри келди.\nАвваллари Марказий Осиё бўйича баъзан минтақа манфаатларига хизмат қилмайдиган турли ташаббуслар ҳам бўларди. Энди Марказий Осиё давлатлари ўзлари бирлашиб, ҳаракат килмокда», дея гапириб ўтди Ташқи ишлар вазири ўринбосари.


Икки ва уч хонали уйлар — эҳтиёжмандларга - Huquq.uz\nИкки ва уч хонали уйлар — эҳтиёжмандларга\n16:00 - 27.05.2021\nДанғара туманидаги 2-секторда 355 нафар хотин-қиз “аёллар дафтари”га киритилган. Бугунга қадар улардан 346 нафарига ёрдам кўрсатилди: 18 таси давлат корхона ва муассасаларига ишга, 13 нафари ҳунар ўрганишга жалб этилди. 17 тасига кредит ажратилди, 8 нафарининг томорқачилик орқали бандлиги таъминланди.\nБоқувчисини йўқотган 36 нафар, ижтимоий ёрдамга муҳтож 17 нафар, қарамоғида ногирон фарзанди бор 6 нафар ёлғиз аёлга жами 38 млн. 350 минг сўм пул берилди.\nКамбағал аёлларнинг саломатлигига алоҳида эътибор қаратилмоқда. 16 нафари тиббий кўрикдан ўтказилиб, бепул дори-дармон билан таъминланди. 145 тасига Қўқон педагогига институтидан малакали ўқитувчилар жалб этилиб, психологик маслаҳат ва ёрдам кўрсатилди. Қоракўрпа маҳалласида яшовчи 1-гуруҳ ногирони Ҳадияхон Бойматованинг уйи таъмирлаб берилди.\nМанғит маҳалласида турадиган Сожидахон Ашуровага ҳомийлар ёрдамида икки хонали уй қуриб берилди. Бундан ташқари, Каттаганжиравон маҳалласида яшовчи Иродахон Турдалиевага тикувчиликни йўлга қўйиши учун 15 млн. сўм имтиёзли кредит ажратилди.\n«Ёшлар дафтари»га киритилган 854 кишининг 710 нафари турли соҳаларда банд қилинди. Жумладан, 84 таси давлат корхона ва ташкилотларига ишга жойлаштирилди. 27 нафари ободонлаштириш ишларига жалб этилди. 33 таси ҳунарга, 52 нафари тадбиркорликка ўқитилиб, ўз ишини йўлга қўйишни хоҳлаган 35 тасига 728 млн. сўм кредит ажратилган бўлса, қолган 426 нафари бошқа соҳаларда иш билан таъминланди. Масалан, Телеминг маҳалласида яшовчи Одинахон Холматова 5-мактабгача таълим муассасасига ишга жойлаштирилди. Манғитлик Маҳлиё Жўраевага 15 млн. 400 минг сўм, Ҳилолахон Умаровага 21 млн. 300 минг сўм кредит эвазига тикув машиналари олиб берилиб, 10 та иш ўрни яратилди.\nШароитини ўрганган ҳолда бошқа жойга бориб ишлашга имкони бўлмаган 20 нафар ёшга иссиқхона қуриб берилди, маиший техника топширилди. Хусусан, ишсизлиги ва оилавий шароитидан келиб чиқиб, Шопўлат маҳалласида яшовчи Ҳотамжон Умаровга субсидия асосида трактор, Фаррух Каримовга эса мотороллер олиб берилди. Қоракўрпалик Муртазо Ваҳобовга, сойшилдирлик Сарвар Қурбоновга субсидия асосида иссиқхона қуриб берилди. Чинобод маҳалласида яшовчи Шоҳистахон Қўчқоровага ҳомийлар маблағига уч хонали уй қуриб топширилди.


"Вақф" хайрия жамоат фонди Тошкент шаҳридаги 12 та масжидга ҳамда Зангиота мажмуасига тижорат банклари билан ҳамкорликда хайрия, вақф, закот, ушр, фитр ва фидя тўловларни амалга ошириш учун инфокиоскалар ўрнатди.\nФонд "Kapitalbank" ва "Ipak yo'li banki" билан ҳамкорликда пойтахтимизнинг 12 та масжидига нақд пул ёки пластик карта орқали доимий тўловлар билан биргаликда мусулмонларга фарз бўлган закот ва бошқа хайрия тўловларини амалга ошириш учун инфокиоскалар ўрнатди.\nИнфокиоскалар ўрнатилган масжидлар рўйхати:\n4. Мирза юсуф масжиди\nУндан ташқари Тошкент вилоятидаги Зангиота мажмуасида ҳам инфокиоска ўрнатилган бўлиб, ушбу инфокиоскалар юртимиз мусулмонларига молиявий ибодатларини бажаришда ва хайр-саховат қилишда кўмакчи бўлади.\nИнфокиоскалар орқали закот ва бошқа маблағларни ўтказиш тартиби:\nКеракли тиллардан бирини танлаб, тўлов хизматлари тугмасини босинг. Сизга турли тўлов хизматлари, жумладан, "ВАҚФ Хайрия", "ВАҚФ закот, фидя, фитр, ушр” ва "ВАҚФ вақф” хизматлари ҳам таклиф этилади. Керакли бўлимни танлаб банк картаси ёки нақд пул бандларидан бирини танлайсиз. Керакли суммани киритасиз. Шу билан тўловингиз "Вақф" хайрия жамоат фондининг керакли бўлими келиб тушади ҳамда шариатда кўрсатилган ўринларга етказилиши таъминланади.\n"Вақф" хайрия жамоат фонди Ўзбекистон Республикаси президентининг 2018 йил 16 апрелдаги "Диний-маърифий соҳа фаолиятини тубдан такомиллаштириш чора-тадбирлари тўғрисида"ги ПФ-5416-сон Фармони бўйича ташкил этилган бўлиб у ўз олдига масжидлар ва диний таълим муассасаларининг биноларини қуриш, таъмирлаш, реконструкция қилиш, диний таълим муассасалари профессор-ўқитувчилари, тадқиқотчилари, мутахассислари ва ўқувчи-талабаларини моддий ва ижтимоий қўллаб-қувватлаш, аҳолининг ижтимоий ҳимояга муҳтож қатламлари, шу жумладан, имконияти чекланган шахсларни моддий ва маънавий қўллаб-қувватлаш каби бир қатор ишларни мақсад қилиб қўйган.\nMore in this category: « “Диний таълим муассасалари учун қабул – 2018” Тошкент ислом институтида азон мусобақаси ўтказилади »


Қашқадарёнинг сариқ тарвузлари илк марта экспорт қилинди — Review.uz\nГолландия нави бўлган бу сариқ тарвузлар нафақат кўриниши балки маззаси билан ҳам оддий тарвуздан фарқ қилади. Яхши ҳосил берган ушбу навли тарвузнинг 4 тоннаси Россияга экспорт қилинди.\nҚашқадарёнинг чиллаки F1 сариқ тарвузлари илк бор экспорт қилинди. Жорий йил республикамиз воҳасида “Sunny Land Export” масъулияти чекланган жамияти томонидан етиштирилган мазкур ноодатий тарвуз яхши ҳосил берди ва илк партия яъни, 4 тоннани Россия импорт қилди. Бу ҳақда Ўзбекистон эхпортчилари уюшмасининг ҳудудий бошқармаларни мувофиқлаштириш бўйича раис ўринбосари Дилшод Менглиев хабар берди.\nГолландия нави бўлган бу сариқ тарвузлар нафақат кўриниши балки маззаси билан ҳам оддий тарвуздан фарқ қилади. Шираси камроқ ва цитрус мевалар оиласига ўхшаш. Таъми аънанасга яқин.\nЛатвия ва Россиялик импортчилар талабига мувофиқ экиб етиштирилган ушбу полиз экинлари, оддийсига қараганда тезпишар. Деҳқонлар одатий тарвузларнинг ҳосилини 90 кун кутишса, бу нав 65 кунда тайёр бўлади. Бундан ташқари алоҳида ўғитлар билан озуқалантиришни талаб қилади ва оддийсига нисбатан кам суғорилади. Мазкур чиллаки F1 сариқ тарвузлар килогграми хорижга 55 центдан экспорт қилинди. Кейинги партия Латвия учун ҳозирланмоқда. Шу ҳафта сўнгига қадар бундай ноодатий тарвузлар маҳаллий бозорларимизга килогграми ўртача 3,5-4,5 минг сўмдан чиқарилиши кутилмоқда.\nЭкспортни қўллаб-қувватлаш учун 100 млн доллар ажратилади\nЭлектротехника саноати иқтисодиётнинг муҳим “драйвери” сифатида жаҳон ҳамжамиятидан муносиб ўрин олмоқда\nЎзбекистон беш ойда қанча мева ва сабзавотлар экспорт қилди?


Мексикалик миллиардер мамлакат пойтахтида янги аэропорт қуриб беради » Ўзбекистон янгиликлари – Zamin.uz\nСлимнинг асосий бизнеси Мексика ва Лотин Америкаси мамлакатлари телекоммуникациялар бозори билан боғлиқ. Ишбилармон America Movil, Telcel ва Telmex компанияларидан ташқари, Мексикадаги йирик компанияларни назорат қилувчи Grupo Carso’га ҳам эгалик қилади. Forbes маълумотларига кўра, Слим дунёдаги энг бадавлат инсонлар рўйхатида тўртинчи ўринда қайд этилган. У тахминан 50 миллиард АҚШ долларига эга, деб ёзади Кун.уз сайти.\nТеглар: бошқаларнинг аэропорт рўйхатида беради аэропорти қилади\nАлишер Усмонов Буюк Британиянинг энг бадавлат одамлари юқори бешталигига киритилди\n18:31 / 07-05-2017\n12:34 / 22-09-2016\n14:07 / 21-09-2016


МДҲ саммити: Мирзиёев нима ҳақида гапирди\n15 Oktabr 22:00 / Published in Ўзбекистон янгиликлари\nЎзбекистон Президенти Шавкат Мирзиёев МДҲ давлатлари раҳбарларининг учрашувида иштирок этди.\nУ ўз чиқишида 10 та ташаббусни илгари сурди.\nРеспублика раҳбари коронавирус пандемияси кўплаб мамлакатларнинг иқтисодий ўсиши учун катта синовга айланганини айтди. Бироқ, инқирозга қарамай, давлатлар ўртасидаги товар айирбошлаш ҳажми қарийб учдан бир қисмга ошди. Шу муносабат билан у Ҳамдўстлик мамлакатларида ўзаро барқарор иқтисодий ўсишни таъминлаш учун қўшимча ёрдам кўрсатишни таклиф қилди. Бунинг учун янги шароитда савдо-сотиқ муносабатларини биргаликда ҳар томонлама таҳлил қилиш, шунингдек, МДҲда савдо сиёсатини либераллаштириш учун асос бўлиши мумкин бўлган иқтисодиётларнинг бир-бирини тўлдириш омилини ҳисобга олган ҳолда тавсиялар тайёрлаш зарур.\nМирзиёев, шунингдек, узоқ муддатли ишбилармонлик алоқаларини ривожлантиришга кўмаклашиш учун саноат кооперациясининг ривожланишини белгилашни таклиф қилди. Шу муносабат билан 2022 йилнинг баҳорида Ўзбекистонда саноат кооперацияси форуми ва кўргазмаси ўтказилади.\nБундан ташқари, республика раҳбари кўп ўзгарувчанликка асосланган самарали минтақалараро трансконтинентал транспорт йуллар тизимини янада ривожлантириш учун саъй-ҳаракатларни бирлаштириш муҳимлигини айтди.\n«Ўзбекистон тарифларни пасайтириш, божхона протседураларини соддалаштириш ва уйғунлаштириш, шунингдек, чегараларни кесиб ўтиш ва товарларни олиб ўтиш тартибини, шу жумладан рақамли ечимлари кенг жорий этиш тарафдори».\nБиргаликда инновацион дастурларни жорий этиш зарур\nБундан ташқари, Мирзиёев қўшма инноватсион дастурларни жорий этиш ва ёш тадбиркорларни фаол жалб қилган ҳолда стартап лойиҳаларини қўллаб-қувватлаш тарафдори эди. Бунинг учун у Ҳамдўстлик мамлакатларидаги юқори технологияли IT-парклар ўртасидаги ҳамкорлик дастурини ишлаб чиқишни таклиф қилди.\nПрезидент глобал иқлим ўзгариши ҳақида гапирди\nБундан ташқари, Ўзбекистон Президенти МДҲ мамлакатлари ривожланишига салбий таъсир кўрсатадиган глобал иқлим ўзгариши муаммосига алоҳида эътибор қаратди.\n«Марказий Осиёда исиш тезлиги дунё бўйича ўртача кўрсаткичдан икки баравар юқори. Бу фонда сув танқислиги, тупроқнинг эмирилиши ва бошқа муаммолар, шу жумладан Орол денгизи инқирози муаммоси янада оғирлашмоқда.»\nМавжуд муаммони ҳал қилиш учун Шавкат Мирзиёев яшил ривожланишнинг миллий саноатлаштириш режаларини боғлайдиган qeл харитасини ишлаб чиқишни таклиф қилди.\nЎзбекистон раҳбари ўз нутқининг бир қисми сифатида МДҲ ҳудудида санитария-эпидемиология характеридаги фавқулодда вазиятларни кузатишнинг ягона тизимини ишлаб чиқиш ва тезкор чоралар кўриш зарурлигини таъкидлади.\nЎзбекистон Республикаси Президенти: миграция соҳасидаги ҳамкорликни кучайтириш керак\nШунингдек, давлат раҳбари миграция соҳасидаги ҳамкорликни ривожлантиришни кучайтиришни таклиф қилди.\nБундан ташқари, Президент туризм ва бошқа муҳим мавзуларга тўхталди.\nTagged under: МДҲ Президенти, МИРЗИЁЕВ, САММИТ


Покистондан муносабат: Тошкент конференцияси нафақат Марказий ва Жанубий Осиё, балки бутун Евросиё қитъасининг тинчлиги ва барқарорлигини таъминлаш учун катта истиқболларни очди\nИСЛОМОБОД, 22 июль. /«Дунё» АА/. Покистон эксперт-таҳлилий ва илмий-академик доиралари вакиллари «Дунё» АА мухбири билан суҳбатда Тошкентда ўтказилган «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» халқаро конференцияси ва Покистон Бош вазири Имрон Хоннинг Ўзбекистонга расмий ташрифи натижалари ҳақидаги ўз фикр мулоҳазаларини билдирди.\nПешовар университети Марказий Осиё тадқиқотлари маркази директори, профессор Хан Шабир Аҳмад Покистон томони икки минтақа давлатлари ва МДҲга аъзо давлатлар, Европа Иттифоқи, АҚШ ва бошқа манфаатдор мамлакат ва ташкилотлар вакилларини бирлаштирган Тошкент халқаро анжумани ташкил этилгани учун Ўзбекистон Президентига миннатдорлик билдирди.\n- Минтақанинг иқтисодий интеграцияси тинчлик ва фаровонлик учун зарур. Тинчлик ривожланиш ва иқтисодий фаровонликка боғлиқ. Афғонистондан қўшинлар олиб чиқилаётган бугунги кунда минтақа давлатларининг фаол иштироки жуда зарур, - деди эксперт. - Тошкент конференцияси минтақа етакчиларининг фаол ёндашуви ва минтақавий фаровонлик ва барқарорликни таъминлашда содиқлигидан далолат беради.\nШу муносабат билан Президент Шавкат Мирзиёев томонидан конференцияда илгари сурилган минтақалараро ташаббуслар ўз вақтида эълон қилинганини таъкидлаш керак. Чунки улар Марказий ва Жанубий Осиё ўртасидаги алоқаларни кенгайтириш билан боғлиқ йирик узоқ муддатли ва стратегик инфратузилма лойиҳаларини амалга оширишга қаратилган.\nУшбу форум нафақат мазкур икки минтақа учун, балки Евроосиё қитъасининг барча ҳудудларида тинчлик ва барқарорликни таъминлаш учун ҳам катта истиқболлар очди. Бунинг учун Марказий ва Жанубий Осиё давлатлари Афғонистондаги хавфсизлик масалалари ва бошқа келишмовчиликларни биргаликда ҳал қилиши керак бўлади. Бусиз Марказий ва Жанубий Осиёдаги узоқ муддатли муваффақият ва барқарор ривожланишни тасаввур қилиб бўлмайди. Мазкур анжуманда эришилган келишувлар жаҳон миқёсида тинчлик ва хавфсизликни сақлашда муҳим ҳисса бўлиб қўшилади.\nБундан ташқари, минтақалараро ўзаро боғлиқлик хавфсизлик, фан ва техника, соғлиқни сақлаш, атроф-муҳитни муҳофаза қилиш ва таълим каби бошқа соҳаларга ҳам эшик очади.\n«Baburi Forum» нодавлат нотижорат уюшмаси раиси Рамзан Мугал Бош вазир Имрон Хоннинг Ўзбекистонга ташрифи, унинг Покистон ва Ўзбекистон ўртасидаги алоқаларни мустаҳкамлаш, бутун минтақанинг ўзаро боғлиқлигини таъминлаш, савдо алоқаларини кенгайтиришга қаратилган «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» юқори даражадаги халқаро конференциясидаги иштирокини қайд этди.\n- Бу мақсадларга эришиш учун Покистон Марказий Осиё давлатлари, айниқса, минтақадаги етакчи мамлакат бўлган Ўзбекистон билан ҳар томонлама ҳамкорлик ва алоқаларни кенгайтириш учун тайёр, - дея қайд этди эксперт.\nРамзан Мугал Президент Шавкат Мирзиёев ташаббуси билан ташкил этилган халқаро анжуман ҳақида тўхталар экан, форум Жанубий Осиё давлатлари аҳолиси учун фавқулодда воқеа бўлганини ва уларнинг ўтмиши, бугунги куни ва келажаги бир-бирига жуда яқин эканини таъкидлади. «Ушбу минтақа бўйлаб ҳаракат қилиш икки минтақани ва уларнинг халқларини Учинчи уйғониш, тараққиёт ва фаровонлик даврига олиб келади, - деди у.- Покистон Ўзбекистон Президенти томонидан қатор минтақалараро ташаббусларнинг илгари сурилишига юқори баҳо беради. Аввало, улар хавфсизликни мустаҳкамлаш ва терроризмга қарши курашиш масалалари билан боғлиқ. Афғонистонда барқарорлик ва хавфсизликни кафолатлайдиган куч йўқ экан, Марказий ва Жанубий Осиё давлатларининг иқтисодий кластерини яратиш лойиҳаси таҳдид остида қолаверади. Минтақавий ўзаро боғлиқнинг асосий лойиҳаси - Ўзбекистондан Афғонистон орқали Покистонга келадиган «Термиз-Мозори-Шариф-Кобул-Пешовар» темир йўл линиясидир».\nРамзан Мугалнинг қайд этишича, ташриф якунлари ва халқаро конференция икки қардош давлат ўртасидаги стратегик шерикликнинг янада жадаллашишига катта туртки беради.\nТуркий тилли давлатлар ҳамкорлик кенгаши...\nУнда Озарбайжон, Ўзбекистон, Қозоғистон, Қирғизистон, Туркия давлатларининг ташқи сиёсат, ...\nШавкат Мирзиёев: Тадбиркорлик субъектлар...\nДавлатимиз раҳбари Шавкат Мирзиёев парламентга Мурожаатномасида ижтимоий масалаларга ҳам а...\nЎзбекистон элчиси Будапештда икки томонл...\nКеча Ўзбекистоннинг Венадаги элчихонаси делегацияси Будапешт шаҳрига келди. Дипломатик мис...


БИР ДАРАХТДА ТУРЛИ ХИЛ МЕВАЛАР... - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 06 Март 2019\tКӯришлар: 555\n- Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон Тожикистон Республикаси Олий Мажлисига йўллаган Паёмида тадбиркорликни қўллаб-қувватлаш борасидаги фикрлари бизларни бефарқ қолдирмайди, - дейди томорқасидан унумли фойдаланаётган Ҳасанбой Собиров.\nЯқинда бир қадрдон дўстим:\n-Сиз ниҳолпарвар хўжалигига яқин жойда турасиз, - дея пайванд қилинган мевали дарахт кўчатларидан топиб беришимни сўраб қолди.\nТоғ тоғ билан учрашмайди, одам одам билан учрашади, деганларидек, дарахт ниҳолларини сўраб, Ҳасанбой муаллимнинг хонадонига кириб борибмиз.\n-Ие, ие, келинглар меҳмонлар, бу дейман, чиллада чарақлаб кетган офтоб сизларники экан-да, - деди сотув учун кўчираётган дарахт ниҳолларига кетмонини суяганича, биз томон пешвоз чиқар экан.\n-Мен сизни шунчаки малакали математика ўқитувчиси десам, сиз боғбонлик касбини ҳам мукаммал эгаллаганга ўхшайсиз?\n-Ҳа ака, ниҳол етиштириш - биз учун ота касби. Шунчаки оила аъзоларим билан меҳр ва ҳавас-ла қилинган пайванд кўчатларимизни уйдан олиб кетишаверади, - деди муаллим камтаринлик билан.\n-Пайвандлаш усуллари, мавсумий ва пайванд қилинган кўчатларни етилиш жараёнида қилинадиган тадбир ҳақида тўхталиб ўтсангиз…\n-Бир дона кўчатни сотувга тайёрлаш учун уч йил меҳнат қилинади. Донакдан униб чиққан кўчатни бир йилдан кейингина пайванд қилиш мумкин. Аҳли оиламиз билан пайвандлашни эрта баҳор ва кузда бажарамиз. Кузда пайванд қилинган кўчатлар эрта баҳор киргандагина пайванддан юқориси кесиб ташланиб, сўнгра қатор ораларига ишлов берилади. Куртак пайванд усулининг муддати 15 августдан 15 сентябргача. Искана пайванд муддати 15 февралдан 5 мартгача…\n-Мевали дарахтлар билан биргаликда, манзарали дарахт кўчатларини етиштиришдан мақсадингиз нима?\n-Биласизми, айни пайтдаги, глобал муаммолардан бири атмосферада карбон газининг ошиб бораётганлиги биз фан ўқитувчиларини бефарқ қолдирмайди. Модомики шундай экан, табиатимиз тоза, ҳавомиз мусаффо бўлиши фарзандларимизнинг баркамол бўлиб етишига олиб келади.\nБиз мустақил юрт боғбонлари табиатнинг тоза сақланиши, шаҳримизни янада кўркамлаштиришга ўз ҳиссамизни қўшсак, фойдадан холи бўлмайди.\nЎзим таҳсил олган олийгоҳнинг йўлакларига ва Бохтар-Душанбе магистрали «Уяли» массиви ҳамда «Ганжина» қишлоғи йўл бўйларига томорқамда етиштирган манзарали дарахтлардан савоб учун берганман.\nЎзингдан кейингиларга ибрат бўлай десанг, ўзингдан аввалгилардан ибрат ол, деганларидек, Ҳасанбой ҳам шу ерда яшаб ўтган миришкор боғбонлардан ибрат олган ҳолда, уларнинг руҳини шод қила бориб, ҳам билим даргоҳида, ҳам она-замин билан тиллашиб, ўз меҳнатидан мамнун яшайди.\nУшбу қўли гул боғбоннинг маҳоратига тан бермасдан сира илож йўқ. Зеро, бир дарахтнинг шохида турли хил меваларни етиштиришнинг ўзи боғбоннинг, нақадар, меҳрли ва истеъдодли миришкорлигидан дарак бериб турибди.\nСуратда: Ҳасанбой ўзи етиштирган манзарали дарахтлар ёнида.\nБугун: 24-11-2020 00:40:25


WSJ: АҚШ Афғонистондан қўшинларини олиб чиқиб кетишнинг янги режасини тузмоқда\n11:17 / 25.09.2015\nАҚШ ҳарбий қўмондонлиги НАТО бўйича иттифоқдошлари билан ҳамкорликда Афғонистон ҳудудидан ҳарбий қисмларни олиб чиқиб кетиш борасида янги режани ишлаб чиқмоқда. Бу ҳақда The Wall Street Journal нашри ёзмоқда.\nАйтилишича, бу режалар АҚШ президенти Барак Обаманинг режалари ҳарбийларнинг норозилигига сабаб бўлаётганини акс эттиради. Эслатиб ўтамиз, Обама 2016 йилга қадар АҚШ ҳарбий кучларининг ушбу мамлакатдаги контингентини минимал миқдорга туширишни режа қилаётган эди.\nАфғонистондаги халқаро кучлар қўмондони генерал Жон Кэмпбелл Пентагон ва НАТО раҳбариятига бу борадаги ўз таклифларини “беш тавсия тўплами” номи остида юборган. Ҳужжат кўриб чиқилмоқда.\n“Ўзсаноатқурилишбанк” юртдошларимизни Рамазон ҳайити билан қутлайди\n18:24 / 15.06.2018\n«Зелений чай» компанияси юртдошларимизни Рамазон ҳайити билан муборак этади!\n10:44 / 15.06.2018\nArtel корхонаси Ўзбекистон фуқароларини муборак Рамазон – Ҳайит айёми билан қутлайди\n09:33 / 15.06.2018\nТошкент савдо маркази – афсонавий “ГУМ”нинг янги ҳаёти!\n17:28 / 14.06.2018\n«High Land City» турар жой комплекси – қулайлик ва сифат уйғунлиги\n13:13 / 14.06.2018


Гуантанамо ўзбеклари Ирландияга келадиган кўринади\n30 ноябр 2020, Тошкент вақти: 13:12\nГуантанамо тутқунлари ўз ноаëн тақдирларининг аëнлашувини кутиб¸ кун ўтказмоқда.\nГуантанамо ҳарбий қамоқхонасининг ëпилишини асословчи ҳисоботлар кечикканига қарамай¸ Ирландия ҳукуматининг бу ердаги икки ўзбек тутқунини қабул қилиш режаси жонланганга ўхшади.\nАҚШ президенти сўровига кўра¸ махсус экспертлар гуруҳи Гуантанамодаги тутқунлик вазиятига оид ҳисобот ҳозирлаб¸ уни сешанба куни Обамага топшириши лозим эди. Аммо гуруҳ бу ишни яна олти ойсиз уддалай олмаслигини билдирди.\nАйни пайтда¸ Гуантанамодаги сўроқ усулларини ўрганиб¸ унга оид ҳисобот ҳозирлаши кутилаëтган иккинчи гуруҳ ҳам бу топшириқ ижроси учун яна камида икки ой сўради.\nБу хабар тарқалиши муносабати билан мухбирлар учун махсус брифинг ўтказган Оқ уй расмийларининг айтишича¸ мазкур кечикишни Гуантанамони ëпиш жараëнини пайсалга солиш уриниши дея талқин қилиш нотўғри бўлади.\nБарак Обама президент сифатида қўл қўйган икл буйруқлардан бирига кўра¸ Кубанинг Гуантанамо оролидаги ҳарбий қамоқхона 2010 йил январига қадар ëпилиши ва унда сақланаëтган 229 тутқун тақдири шунга қадар ҳуқуқий жиҳатдан ҳал этилиши лозим.\nБу жараëндаги муҳим қадам бўлиши кутилаëтган иккала ҳисоботнинг кечикиши¸ Обама буйруғини бажаришнинг нақадар мураккаблигидан огоҳлантирув бўлди.\nГуантанамонинг ëпилишини мураккаблаштираëтган жиҳатлардан бири¸ тутқунлар ишининг ҳуқуқий жиҳатдан қай тарзда¸ ким томонидан ҳал қилиниши бўлса¸ яна бири озодликка чиқариладиган тутқунларни қаерга жўнатишдир.\nҲозирча биринчи масалада бир қатор таклифлар бор ва улардан бири таҳликали тутқунларни янги ташкил қилинадиган ҳарбий комиссиялар томонидан суд қилишдир.\nАҚШ ва халқаро хавфсизликка таҳлика солмайди¸ деб топилган тутқунларни АҚШ фуқаролик жиноий судларида маҳкамага тортиш¸ йиллардан бери террорчиликка алоқаси исбот-далилини топмаганларни эса¸ озод қилиш ҳақдаги таклифлар эса¸ аллақачон ижро этила бошланди.\nҲозирча 229 тутқундан 50 дан кўпроғини озодликка чиқариш ва уларни хориж ҳудудларига жўнатиш борасида қарор қабул қилинди. Аммо бу тутқунлардан кўпининг ўз ватанига қайта олмаслиги¸ айни пайтда учинчи давлатларнинг Гуантанамодан озод этилганларни қабул қилишга кўп ҳам ошиқмаëтгани боис¸ улар ҳамон ҳарбий қамоқхонада қолмоқда.\nАҚШ ҳарбий терговчилари томонидан террорчиликка алоқаси йўқ¸ дея озод этилганлар орасида ўзбекистонликлар ҳам бор.\nБу тутқунлардан иккитасини олиш истагини билдирган Ирландия ҳукумати жорий ҳафта ўз расмий делегациясини Гуантанамога жўнатишга қарор қилди.\nИрландия Адлия вазирлиги расмийлари айни кунларда Гуантанамога йўл олдилар¸ дейди ўзбек тутқунларини қабул қилиш ғоясини қўллаб келаëтган Халқаро Амнистия ташкилотининг Ирландия бўлими вакили Жастин Морен.\n- Балки улар ҳозир Гуантанамога жўнаб кетган ëки аллақачон базага етиб борган ҳам бўлишлари мумкин. Ҳукумат¸ асосан Адлия вазирларининг юқори даражали расмийларидан иборат бу делегация¸ Ташқи ишлар вазирлигининг бизга билдиришича¸\nГуантанамода бевосита иккала ўзбек тутқунининг ўзи билан учрашади¸ дейди Халқаро Амнистия вакили.\nЖастин Моренга кўра¸ бу сафар Ирландия ҳукуматининг ўзбекистонлик икки тутқунга бошпана бериш қарорига тўсиқ бўлмайди ва бу тутқунлар муайян жараëнлардан сўнг¸ Ирландия тупроғига қадам қўйишга муваффақ бўладилар.\n- Ирландия ҳукумати икки ўзбек тутқунига бошпана бериш истагини очиқ намоëн қилган эса-да¸ айни пайтда¸ АҚШ разведкасининг бу тутқунларга оид маълумотлари билан бевосита танишади. АҚШ бу иккала ўзбекни террорчиликка алоқаси йўқ¸ деб озод қилгани билан¸ Ирландия ҳукумати бунга бевосита ўзи ишонч ҳосил қилишни истайди ва уларни ҳам тушунса бўлади.\nДелегация айни пайтда¸ тутқунларни Ирландияга олиб келишнинг амалий жиҳатлари билан танишади¸ хусусан уларнинг саломатлиги¸ уларга Гуантанамода қийноқ-қўлланилган қўлланилмагани¸ тутқунларга бу борада тиббий-руҳий ëрдам ташкил этиш зарурати бор-йўқлигини ҳам ўрганади.\nАммо бу сафар хулосаси ўзбекистонлик тутқунларни қабул қилиш ниятига соя солмайди ва биз ҳукуматимизнинг бу ҳаракатидан ғоят мамнунмиз¸ дейди Озодлик билан суҳбатда Халқаро Амнистия расмийси Жастин Морен.\nАҚШ ҳукумати Гуантанамодаги тутуқунлар вазияти ва қамоқхонадаги сўроқ усулларига оид ҳисоботларнинг кечикканига қарамай¸ базани январ ойига қадар ëпиш қарори ўзгармаганини айтмоқда.\nХалқаро Амнистия ташкилоти Гуантаманонинг¸ Обама ваъда қилгани каби январга қадар ëпилиши ва январга қадар икки ўзбекистонлик бегуноҳ тутқуннинг Ирландия тупроғидан бехатар бошпана топишига умид қилмоқда.


WBC, WBА, IBF ва WBО камарларининг мутлақ эгаси ким бўлади ёки Шоҳжаҳон ва Шаҳрам интилаётган “чўққи” даъвогарлари / Olamsport.com\n22 май 12:54\nWBC, WBА, IBF ва WBО камарларининг мутлақ эгаси ким бўлади ёки Шоҳжаҳон ва Шаҳрам интилаётган “чўққи” даъвогарлари\nТеглар : ТейлорРамирес\nПрофессинал бокснинг ушбу йўналишлари бўйича биринчи ярим ўрта вазн тоифасидаги жаҳон чемпионлиги икки спортчига тегишли.\nWBC ва WBО чемпионлигига америкалик Хосе Рамирес эгалик қилиб келаётган бўлса, шотландиялик Жош Тейлор IBF ва WBА йўналишларининг “эгаси” ҳисобланади.\nВа ниҳоят эртага тонгда АҚШнинг Лас-Вегас шаҳрида тўртта йўналишни бирлаштирадиган мутлақ чемпионлик жанги бўлиб ўтади.\nБугун Лас-Вегасда икки спортчи учун вазн улчаш, кўз уриштириш ва матбуот анжумани маросимлари ўтказилди. Фаолияти мобайнида америкалик Рамирес 26 жанг ўтказиб, барчасида ғалабага эришган. Шотландиялик Тейлор ҳисобида эса 17 жанг ва шунча ғалаба.\nЖош Тейлор журналистларга берган интервьюсида рақиби ва ўз имкониятлари ҳақида сўз юритиб, “бу мусобақа мен учун ҳам, бутун Шотландия учун ҳам тарихий аҳмиятга эга. Агар мен ғалаба қилсам, Шотландия тарихида профессионал бокс бўйича барча тўрт йўналишни бирлаштирган биринчи мутлақ чемпион, деган тарихий ютуққа эришган бўлардим. Истагим ҳам шу”. Унинг бу гапларига АҚШ боксчиси Хосе Рамирес ҳозирча кескин муносабат билдирганича йўқ.\nУшбу жанг биринчи ярим ўрта вазн тоифасида ҳамюртларимиз Шаҳрам Ғиёсов ва Шоҳжаҳон Эргашев муносиб ўринларни эгаллаб келаётганлиги сабаб Ўзбекистон бокс ихлосмандларининг диққат марказида турибди. Шоҳжаҳон Эргашев IBFда ТОП-5 таликда, WBА ва WBО йўналишларида ТОП-10 ликдан жой эгаллаб келмоқда. Шаҳрам эса WBА йўналишида кучли ТОП-5ликда, IBF йўналишида эса ТОП-15таликда.\nЎзбекистон профессионал бокс федерацияси бош котиби Бекзод Солиевнинг хабарига кўра, жорий йилнинг июнь ойида Шоҳжаҳон Эргашевнинг навбатдаги профессионал бокс мусобақаси Тошкент шаҳрида ташкиллаштириш режалаштирилмоқда. Мазкур жанг IBF йўналишида чемпионликка асосий даъвогар боксчилардан бири бўлган австралиялик Лиам Парога қарши ўтказилади.\nЭрта тонгда бошланадиган Рамирес-Тейлор жанги кимнинг ғалабаси билан якунланишидан қатъий назар, Лас-Вегасдаги муросасиз мусобақа ҳамюртларимиз Шоҳжаҳон Эргашев ва Шаҳрам Ғиёсов интилаётган профессионал бокс “чўққиси”да қачонлардир Ўзбекистон байроғи ҳилпираши кутилаётган кунларни яқинлаштираётганлиги рост бўлсин.\nПубликация от Boxing Loco\nДе ла Хойя Мейвезернинг рекордини янгилай оладиган боксчини айтди 0\nМутлақ жаҳон чемпионининг камарлари йўқолиб қолди 0\nАрум Жош Тейлорнинг навбатдаги рақиби ким бўлишини маълум қилди 1


Гарвард кампусида бомба борлиги ҳақидаги хабар туфайли талабалар эвакуация қилинди\n09:40 / 17.11.2015\n16 ноябрь куни кечаси АҚШдаги Гарвард университети кампусида жойлашган 4та бинодан талабалар эвакуация қилинди. Бунга университет ҳудудига бомба жойлаштирилгани ҳақидаги хабар келиб тушгани сабаб бўлган.\n"Бу ҳақдаги хабар тасдиқланмади. Одамлар бинолардан хавфсиз ҳудудларга кўчирилди. Ҳуқуқ-тартибот ходимлари воқеа жойига етиб келишган. Кампус ҳудудига киришлар ёпиб қўйилган", дейилади Гарвард университетининг расмий сайти хабарида.\nМаълумот учун, Гарвард университети дунёнинг энг машҳур ўқув даргоҳларидан бири ҳисобланади. Бу университитер Массачусетс штатининг Кембриж шаҳрида жойлашган. 2010 йил маълумотига кўра, Гарварддаги талабалар сони 6,7 минг нафарга, аспирантлар сони эса 14,5 минг нафарга етган.\nУниверситет ўзини битириб чиққан талабаларнинг миллиардерларга айланиши кўрсаткичлари борасида дунёнинг энг илдам ўқув даргоҳи ҳисобланади.


ЁШЛАР БИЛАН УЧРАШУВ | "Xazina" газетасининг онлайн саҳифаси\nAvgust 26, 2020\t0\tBy admin\nВилоят Давлат солиқ бошқармаси бошлиғи, вилоят IV сектор раҳбари Азамат Бозоров Косон туманида ёшлар билан учрашув ўтказди.\nУчрашувни ўтказишдан кўзланган асосий мақсад ёшларнинг ҳаётда ўз ўрнини топиши учун шароит ва имкониятлар яратиш, уларни касбга йўналтириш, ташаббусларини рағбатлантириш, ёшларнинг бандлиги, бўш вақтини мазмунли ўтказиш, таълим олишга ва касб ўрганишга бўлган талабини ўрганиб, мавжуд муаммоларга ечим топишдан иборат бўлиб, учрашув очиқ мулоқот тарзида бўлиб ўтди.\nТадбирда ёшлар ўзларини қизиқтирган саволлар, таклиф ва ташаббуслар, муаммолар билан вилоят IV сектор раҳбарига мурожаат қилишди.\n– Миллий ҳунармандчилик, заргарлик ва замонавий кийимларга безак бериш ҳунари билан шуғулланиб келмоқдаман,-дейди Руҳшонабону Шавкатова.- Ўн беш нафар тенгдошимга ҳам бу ҳунарлар сирларини ўргатаяпман. Ҳунармандлар ўртасида ўтказиб келинаётган республика кўрик-танловларида совриндор бўлганман. Келгусида фаолиятимни кенгайтириш юзасидан IV сектор бошлиғига мурожаат қилдим. Менга кредит ва жой масаласида ёрдам бериладиган бўлди.\nШунингдек, Умурзоқ Файзуллаев тикув цехи очиш учун банкдан кредит олиш ва Руҳшона Рахмиддинова ўқув маркази очиш масалаларида мурожаат қилишди. Бундан ташқари, тумандаги 8-сонли мактабнинг 10-синф ўқувчиси Жасмина Тўраева ўзи ўқийдиган мактабда маданият ва спорт тадбирларини ўтказиш учун зарур анжомлар берилишида амалий ёрдам сўраб мурожаат қилди.\nУмида Нуриддинова эса чекка ҳудудлардаги ёшлар ўртасида замонавий билимлар ва касб-хунар кўникмалари ҳосил қилиш юзасидан семинар-тренинглар ўтказишни таклиф қилди.\nТадбирда ёшлар томонидан билдирилган таклиф ва мурожаатлар вилоят IV сектор бошлиғи томонидан мутасадди ташкилотлар раҳбарлари билан ҳамкорликда ижобий ечим топиш учун алоҳида назоратга олинди.\nУчрашув сўнггида ижобий ютуқларга эришган фаол ёшларга бадиий китоблар ва бошқа эсдалик совғалари туҳфа қилинди.\nҚЎШИЛГАН ҚИЙМАТ СОЛИҒИНИНГ САЛБИЙ ФАРҚ СУММАСИНИ ҚОПЛАШ МЕХАНИЗМИ\nСОЛИҚ НИЗОЛАРИ у қандай ҳал қилинади


Дўстмисан, душманмисан, Мўминбоев?! – ТАФСИЛОТ\nМулоҳаза 554 марта кўрилган\nДўстмисан, душманмисан, Мўминбоев?!\n“…Мўминбоев! Шу одамга кўзи тушган заҳоти аллақаерига тиғ тортиб юборилгандек бўлиб, Элчиев бошини эгиб олди. Сўнг, то кетишгунича у томонга қарамасликка тиришди: қараса, кўзининг қири тушса бас – яна тилади ўша тиғ!..”\nБу ўқиганларингиз севимли ёзувчимиз, устоз Эркин Аъзамнинг “Жавоб” қиссасидан парча. Анча йил аввал – ҳали ғўр пайтимда ўқиганимда, вақти келиб мен ҳам Мўминбоевларга ўхшаган одамларга рўбарў бўлишим мумкинлигини ўйламаган эканман.\nБугун ҳам Мўминбоевлар орамизда. Бундайларнинг, “Жавоб”да ёзилганидек, дўст ёки душманлигини ҳам билолмайсан. Сен кутмаган вақтда – у ўзи хоҳлаган дамда юрагингни нишонга олаверади, ўқ узаверади. Маза-бемаза гаплари билан таъбингни хира қилади. Эҳтимолки, шу билан таскин топса! Шу билан дили яйраса!\nУзоқ йиллар мобайнида дийдор кўришмаган курсдош дўстим олис вилоятдан ташриф буюрди. Мени уйдан тополмай, ишхонамга излаб келибди. Роса мириқиб суҳбат қурдик.\nИшда Мўминбоевга ўхшаган бир нусха билан битта хонада ўтирардик. У ҳам шу ерда эди. Бизга, икки дўстга ғайирлик билан қараётганини сездим (феълини билиб олганман). Гап шундаки, бундай тоифанинг на бир ошнаси, на бир йўқлагувчи биродари бўлади! Аммо, гапга чечан эмасми, суҳбатингизга қўшилаверди. Тўғриси, юрагим пўкиллаб турди. Бир гап айтади-ю, дилимни сиёҳ қилади ҳозир, деб ўйладим.\nКурсдош дўстим билан фақат телефон орқали хабарлашиб турардик. Ўша куни она юрти Хоразмдан Қашқадарёга иш билан кетаётган экан. Мени бирров кўриб ўтмоқчи бўлибди. Кечқурун уйда ўз қўлим паловхонтўрани дамлаб, меҳмон қилажагимни айтдим.\n– Йўқ, кетмасам бўлмайди. – деб кўнмади у. – Балки қайтишда уйингизга кирарман.\nУзоқ йиллик ошнангни қўйиб юборгинг келармиди! Қўярда қўймадим. Шунда ҳамхонам – “Мўминбоев” оғзининг таноби қочганича тиржайиб менга сўз қотса бўладими:\n– Э, намунча «қўқонча манзират» қиласиз? – деди у менга. – Ахир, ич-ичингизда дўстингизнинг кетишини хоҳлаб турибсиз-ку! Паловхонтўра эмиш тағин!\nМиямга қон қуйилгандек бўлди. Дўстим эса бу гапни ҳазилга йўйиб, кулиб юборди.\n– Энди, меҳмон, бу ошнангиз мулозаматга уста-да! – давом этди ҳамхонам менга гап бермай. – “Пойтахтга йўқлаб келсанг, эшикни оёғинг билан уриб оч, чунки қўлингда совға-салом бўлади”, деган гапни мана шу ошнангиз чиқарган аслида, хо-хо-хо!..\nДўстимнинг олдида ёмон мулзам тортдим. Аммо жиғибийроним чиққан бўлса-да, ўзимни “оқлаш” учун нима деяримни билмасдим. “Йўқ, мен ундайлардан эмасман, қўйсангиз-чи”, – дейишим керакми? Бу ғирт Мўминбоев-ку! Гапираверади, дейинми?\nХуллас, айбсиз айбор бўлдим!\nНега орамизда шундайлар бор? Нима сабабдан улар “ўлик” гап билан ўзгаларни сийлаб туришлари керак? Феъл-атвори шунчалик расвоми ёки? Пешанасига ёзилганми бошқаларни ранжитиш? Ҳар қандай пасткашлик, қабоҳатга қўл уришдан қайтишмайди. Қизиғи, мудом ўзини ҳақ деб ўйлашади! Ўзига хос фалсафаси ёқмагани учун бўлса керак, гапларидан жаҳлинг чиқади. Аммо, не тонгки, бундай нусхалар билан бир ҳаводан нафас олиш насиб қилган.\nМўминбоев баҳона ҳаёт, жамият, одамларни кузатаман. Яшаяпмиз. Юрибмиз. Гапиряпмиз. Ухлаяпмиз. Аммо нималар ҳақида ўйлаяпмиз? Нега юрибмиз? Нелар ҳақида гапиряпмиз? Мўминбоевлар тоифаси-чи? Мустақил фикрлай олармикан булар? Умуман, мустақил фикрлаш ҳақида бош қотиришармикан ўзи? Эл-юрт равнақи, халқ саодати заррача қизиқтирадими бундайларни?\nНазаримда, Мўминбоевларни фақат қорин ташвиши ўйлантирса керак. Аниқроғи, қаердан текин овқат топса-ю, шу ғамдан қутилса! Кимдир қуюқ зиёфат берса-ю, бўккунича еса! Кейин “хо-хо”лаб, хоҳлаган одамининг устидан кулса!\nМўминбоевларни эслаб қолганимнинг яна бир сабаби, бундайларнинг “хислати” хилма-хилдек очилиб кетаверади. Очкўз, таъмагир, боқиманда, вайсақи, ношукр! Ўрни келганида хушомадгўй, вақт-вақти билан эса ҳар қандай каззоб кимсаларга ҳам айланишади. Мунофиқлик қилишдан қайтмайдилар. Қисқаси, сизу бизнинг ҳаётимиз, жамият учун хавфли инсонлар!\n– Кечирасиз, бугун ишдан уйга қайтгач, нималар қиласиз? – деб сўрайман азбаройи қизиққанимдан.\n– Овқатланаман, – жавоб беради у. – Кейин ёнбошла-а-б телевизор кўраман. Хотин билан бирга сериал кўрганга нима етсин! Дарвоқе, ўзингиз-чи, ўзингиз нима қиласиз? – деб сўрайди дарҳол.\n– Менми, мен китоб мутолаа қиламан. Жуда бўлмаса, газета-журнал ўқийман. Агар тўрт-беш саҳифа ўқимасам, эртасига ишларим юришмайди. Мабодо ишхонада юмушларимни тугатмаган бўлсам, уйда якунлаб қўяман. Ана шунда хотиржам тортаман.\n– Хотиржам тортармиш! – дейди Мўминбоев бурнини жийириб. – Ўзингизни жонкуяр, куйинчак қилиб кўрсатмоқчисиз-да! Хўш, айтинг, бундан нима фойда?..\nҚизиқ-а, ҳеч нимани ўйламасанг, бошқалар хусусида, ўзга ташвишлар ҳақида бош қотирмасдан юрсанг?! Аммо худбин, десанг, тан ҳам олмайди. Биродар, сен ҳам ўйла: ён қўшнинг, эҳтимолки, ёрдамга муҳтождир, чиқиб қара! Қайсидир ҳамкасбинг касал бўлиб ётгандир, ҳолидан хабар ол! Олис қишлоқдаги отанг-онанг ёки яқинларинг йўлингга илҳақдир, жилла қурса, сўраб-суриштир! Шунчалик ҳам беўй бўлиш мумкинми?\nТўғри, инсон ҳамма нарсани юрагига олавермаслиги керак. Шундоқ ҳам дунё ташвишларга лиммо-лим! Аммо бу дегани куйинчак, ғамхўр, меҳрибон бўлма, дегани ҳам эмас! Аксинча, дунё ташвишлари бартараф қилинсагина сенинг ҳам ташвишинг арийди. Энг муҳими, кўнгилнинг тозалиги! Дилинг пок экан, бошқаларга ёрдам берай, оғирини енгил қилай, дейсан. Ўзингни ўйлаб, хотиржам ётиш ўрнига, аксинча, ўзгалар муаммосини ҳал қилганинг учунгина ором топасан. Кўнглинг яйрайди.\nАжабки, Мўминбоевлар бундай эътирофларга заррачаям арзимайди. Дунёни сув босса, ўрдакка не ғам, деганлари бежиз эмас! Унинг юзидаги сурбетлик ниқобини ечсанг, катафаҳмлик; бу ниқобни ечсанг, лоқайдлик, бепарволик; уни ҳам сидириб ташласанг, масхарабозлик, билимсизлик, омилик ва ҳоказо-ҳоказо ниқоблари пайдо бўлаверади.\nЭркин Аъзамнинг “Жавоб” қиссасидаги Элчиев ваннанинг қиррасига қон томирини ишқалаб ўз жонига қасд қилади. У ҳушидан кетганида қон қотиб қолган эди. Тасодифан ўғли кириб, тезда отасини шифохонага етказадилар. “Э-э, сувга тутмабсиз-да, сувга тутиш керак эди!” – дейди Мўминбоев унга (“шундай қилсангиз, қон кўпроқ кетиб, ўли-и-и-б қолардингиз”). “Билса ҳазил, билмаса зил!” Ана сизга, Мўминбоев, ана сизга, манфур қиёфа!..\nУшбу мақола муаллифи ўзининг ҳамкасбидан ёзғириб, намунча нолимаса, деб ўйлагандирсиз? Йўқ, нолиш эмас, шунчаки бу ҳақда анчадан бери ёзмоқчи бўлиб юргандим.\nДарвоқе, Мўминбоев мазкур мақолани ўқиб қолса, нима бўлади, деб ўйлашингиз ҳам мумкин. Хавотир олманг, ҳеч нима бўлмайди! Аввало, у бундай мақолани тушунмайди. Мабодо, тушуниб етганида ҳам бу мақола ўзи ҳақида эканлигини асло-асло тан олмайди.\nЧунки у – Мўминбоев-да!\nКалит сўзлар: Анвар Намозов, дўст, душман, нусха


Тез юришимизда ҳикмат кўп экан! - Уч илдиз\nИш кўплиги боис тез юришимизга тўғри келгани ҳам кони\nфойда экан, дейди Дониш домла.\nФото: Centre for Diet\nОлимлар ўртача тезликда юрган кишиларда барча касалликлардан эрта ўлим эҳтимоли 20 фоизга, бу ишни фаолроқ амалга оширганларда эса 24 фоизга камайганини аниқлашган. 60 ёшдан катталар гуруҳида бу таъсир янада кучли намоён бўлган. Бундай тоифада юрак-қон томир касалликлари натижасидаги ўлим эҳтимоли ўртача тезликда юрганда — 46 фоизга, юқори тезликда юрганда 53 фоизга камайган.\nNext story «Халқаро ҳаёт» илмий-амалий семинари\nPrevious story “Ҳар бир оила – тадбиркор” дастурини амалга ошириш тўғрисида


17 Сентябр 2021 йил 66\nИчки ишлар органлари ходимлари Жиззах шаҳрининг Обод маҳалласида яшовчи фуқаронинг турар жойини кўздан кечирганларида ушбу шахс ҳожатхонаси шифтида ноқонуний равишда ов қуроли сақлаётганлигини аниқладилар.\nЎтказилган экспертиза 1974 йилда ишлаб чиқарилган “ТОЗ-34” русумли, 2 стволли, 12 калибрли милтиқнинг отиш учун яроқли эканлигини қайд этди. Хонадон эгаси қуролнинг марҳум отасига тегишли эканлигини билдирган. Фуқарога қонунда белгиланган чора кўрилади.\nФориш туманининг Гараша маҳалла фуқаролар йиғинида яшовчи фуқаро эса ҳовлисидаги молхонани бузиш жараёнида 1959 йилда ишлаб чиқарилган, “ТОЗ” русумли, 1 стволли, 16 калибрли милтиқ топиб олиб, ички ишлар органларига топширди. Ов қуроли яроқсиз бўлиб чиқди. Терговга қадар текширув ҳаракатлари олиб борилмоқда.